ועדת הכספים, כנסת 23, פרוטוקול מספר 20, 2020-04-06 21:25

עודד פורר: אני רוצה לפתוח את הדיון בנושא חוק יסוד: משק המדינה, לפי בקשתה של הממשלה לאשר חקיקה.

עודד פורר: לפני הצגת החוק יש הצעה לסדר שנוגעת לחוק הזה.

עודד פורר: חברת הכנסת קטי שטרית, בבקשה.

קטי קטרין שטרית: התבשרנו על כך שהמדינה תעניק מענק בפסח לכל ילד עד גיל 18.

קטי קטרין שטרית: המענק מועבר באמצעות מנגנון הקצבאות של הביטוח הלאומי, שמעביר את הכסף באופן אוטומטי למשפחות הביולוגיות.

קטי קטרין שטרית: אלא מה?

קטי קטרין שטרית: יש במדינה שלנו גם ילדה אומנה, שלא גרים במשפחות הביולוגיות שלהם, וחלקם גם לא מגיעים למשפחות הביולוגיות שלהם.

קטי קטרין שטרית: ומה שקורה זה שהמענק מועבר למשפחות הביולוגיות ולא למשפחות האומנה.

קטי קטרין שטרית: מה גם שיש היום הרבה משפחות אומנה שהבעל והאישה יצאו לחל"ת או פוטרו מהעבודה, ויש להם גם את הילדים הביולוגיים שלהם וגם ילדי אומנה.

קטי קטרין שטרית: כך שיש ילדים שיכולים להיזרק גם לרחוב, כי אין להם לאן לחזור.

קטי קטרין שטרית: אני פניתי לביטוח הלאומי, למשרד האוצר, לרווחה, לכל הגורמים.

קטי קטרין שטרית: תראו את התשובה שקיבלתי מסמנכ"לית בביטוח הלאומי.

קטי קטרין שטרית: היא אומרת שהיא מסכימה למצוקה וכולי וכולי, אבל אז היא אומרת שלביטוח הלאומי אין אפשרות לדעת מי משפחת אומנה ומי לא, ולכן הם לא יוכלו לסייע במענה למצוקה הקיימת.

קטי קטרין שטרית: אבל כמה חדרים משם יושבת המפקחת הארצית על האומנה, שפשוט יכולה לתת לה את הרשימה של הילדים שנמצאים במשפחות אומנה.

קטי קטרין שטרית: אולי אנחנו, חברי הכנסת, צריכים ללמד את הפקידים איך הם צריכים לעבוד.

קטי קטרין שטרית: לכן אני דורשת ואומרת ומבקשת: תעבירו את 500 השקלים האלה למשפחות האומנה, שגם כך עמוסות בתקציבים שהם מוציאים מכיסם לאותם ילדים.

קטי קטרין שטרית: תצילו את הילדים שנמצאים במשפחות אומנות, אחרת נמצא הרבה ילדים שחזרו לבית הביולוגי שלהם, עם כל הבעיות שיש שם.

עודד פורר: תודה.

עודד פורר: אני מרשה לעצמי לומר שכל חברי הוועדה מצטרפים לנושא שהציגה חברת הכנסת קטי שטרית.

אוסאמה סעדי: דיברנו היום בוועדת הקורונה על כך שאנחנו מבקשים שהכסף הזה, גם לילדים הביולוגיים, יגיע לפני ה - - -

עודד פורר: תודה.

קטי קטרין שטרית: הילדים הביולוגיים נשארים בבית, אבל ילדי האומנה יכולים להיזרק לרחוב.

קטי קטרין שטרית: ואגב, זה מענק חד-פעמי, אז לא נורא אם תהיה הוראת שעה למענק הזה.

עודד פורר: אמת.

עודד פורר: ראשית, חבר הכנסת מיכאל ביטון הודיע לי שהוא מוכן להסיר את הרוויזיה שלו, ובלבד שאנחנו נקיים שיחה עם החשב הכללי ועם הממונה על הבנקים ומנכ"ל איגוד הבנקים, כדי לראות איך אנחנו מוודאים שההצעה הראשונה שהבנק נותן תהיה ההצעה של הקרן ולא הלוואות אחרות.

עודד פורר: לקחתי על עצמי לטפל בזה יחד עם חבר הכנסת ביטון, ואנחנו נעדכן את הוועדה בהתאם.

עודד פורר: יציג את החוק מנכ"ל משרד האוצר, שי באב"ד.

שי באב"ד: אני לא צריך לספר לחברי הכנסת על המשבר המשמעותי והגדול שכולנו חווים, שהוא גם משבר בריאותי אבל מתחיל להיות גם משבר כלכלי מאוד חמור.

שי באב"ד: במהלך החודש האחרון ננקטו פה פעולות שלא ננקטו מאז קום המדינה, כולל מצמצום משמעותי של חופש העיסוק וחופש התנועה, דבר שפגע משמעותית במשק הישראלי, במסגרת התמודדות חסרת תקדים עם נגיף שתקף פה ומייצר משבר בריאותי לא קטן.

שי באב"ד: כתוצאה מזה הגענו למסקנה שאי אפשר יותר לתת בכלים של אחד חלקי 12 מענה מלא להתפרצות הנגיף, לא בצד הכלכלי ולא בצד הבריאותי.

שי באב"ד: ולכן במהלך השבועיים האחרונים התחלנו לגבש עיקרי תוכנית, שעיקריה כבר הוצגו לראש הממשלה ולשר האוצר אבל עדיין לא לממשלת ישראל.

שי באב"ד: במסגרת התוכנית הזאת אנחנו מבקשים לבוא היום בפניכם ולהרחיב את מסגרת התקציב; לפתוח את חוק היסוד ולהרחיב את מסגרת התקציב לשנת 2020.

שי באב"ד: עיקריה כוללים, דבר ראשון, מענה תקציבי לאירוע הבריאותי, כולל כל הכספים הנדרשים למערכת הבריאות, ודבר שני, את כל המענה הכלכלי שצריכים לעשות כדי לסייע למשק לצאת מהמצוקה שלו, ודבר שלישי, רכיב שמדבר על התפתחות החוב, פירעונות שצריך לבצע על מנת לעשות שחלופים, כדי להגביר את היכולת של החשב הכללי לגייס חוב.

שי באב"ד: לכן אנחנו מבקשים להביא לאישור קופסה של כ-90 מיליארד שקלים מעבר למסגרות של התקציב ההמשכי שהיה נהוג ב-2019.

שי באב"ד: בנוסף, חשוב לציין שהתיקון הזה מביא הפרדה מאוד חשובה בין תקציב לבין ניהול חוב.

שי באב"ד: בדרך כלל בכל שנה רגילה יש לנו מסגרות תקציב, והקרן לא נמצאת בתוך התקציב אלא היא מופרדת ממנו.

שי באב"ד: בסיטואציה שנוצרה במסגרת תקציב המשכי, באופן טכני במשך שנים היה נהוג להסתכל על מנות התקציב – הרי לוקחים את התקציב ומחלקים אותו ל-12 מנות.

שי באב"ד: ..

שי באב"ד: הוא מחולק בעצם למנות שכללו גם את תקציב ההוצאה וגם את הקרן.

שי באב"ד: מה שאנחנו מבקשים בתיקון הזה לחוק היסוד זה שעכשיו, כשאנחנו מוסיפים את הקופסה, לבצע את ההפרדה בין התקציב לבין הקרן.

שי באב"ד: הקרן הבסיסית שהייתה לשנת 2020 בתקציב ההמשכי הייתה סדר גודל של 400 מיליארד, ואליה יצטרפו 50 מיליארד שקלים, שתכף אני אפרט מה זה התוספת הזאת.

שי באב"ד: בנוסף, לקרן, שהיא לא התקציב – שעמדה קודם על כ-82 מיליארד ש"ח – אנחנו מבקשים להוסיף עוד 40 מיליארד ש"ח.

שי באב"ד: הוצאו כבר 20 מיליארד ש"ח מהקרן, מה שמשאיר את התקציב לקרן על כ-100 מיליארד שקל.

שי באב"ד: זה בעצם התיקון שאנחנו מבקשים לעשות.

שי באב"ד: התכיפות של התיקון שאנחנו מבקשים נובעת מכך שיש רצון אמיתי להעביר את המענק לילדים שהכריז עליו ראש הממשלה, כ-500 ש"ח לכל ילד, שמנכ"ל הביטוח הלאומי אמר היום גם ליו"ר הוועדה המסדרת וגם לי ולנוספים שבהנחה שהחוק יאושר היום, הוא יוכל לשלם את המענק הזה מחר ובעצם לתת אותו לפני פסח.

שי באב"ד: אני לא צריך לציין בפניכם, חברי הכנסת, כמה חשוב לתת זריקת נשימה מסוימת, ואם אפשר לפני החג – מה טוב.

שי באב"ד: אם אתם שואלים למה אנחנו לא מביאים רק את התיקון של זה אלא גם את התיקון הכללי, זה בגלל שבעינינו לא נכון לפתוח חוק יסוד ואת המסגרות בכמה פעימות.

שי באב"ד: אנחנו באים עם הפתיחה המלאה של המסגרת המלאה הנדרשת כדי לתת את אותו מענק לילדים, כדי לתת את המענה למערכת הבריאות, וכדי לתת את המענה הכלכלי שאנחנו מתכוונים לתת.

שי באב"ד: כבר התחלנו לתת חלק, אבל את עיקרו ניתן בחודשיים הקרובים – לשכירים, עצמאים, עסקים קטנים, עסקים גדולים וכן הלאה.

שי באב"ד: נפרט היום בפניכם איפה עומדים המענקים האלה.

שי באב"ד: אנחנו מבקשים מכם לסייע לנו להעביר את החקיקה הזאת עוד היום, כדי שנוכל להשלים את חוק היסוד ולתת את אותם מענקים מחר.

שי באב"ד: היו"ר העלה נקודה מאוד משמעותית, ואני רוצה לשתף אתכם בסיטואציה שאנחנו נמצאים בה ולבקש את עזרתכם.

שי באב"ד: היו"ר שאל מה יהיה מנגנון הפיקוח של חברי ועדת הכספים על התוכנית הכלכלית שאנחנו מציגים היום.

שי באב"ד: לצערי אנחנו לא יכולים לאשר היום את התוכנית הכלכלית, כי עדיין לא אישרנו אותה בממשלה.

שי באב"ד: אבל אנחנו כן יכולים להציג לכם עיקרים של הכוונות שלנו – עוד לפני שהצגנו לממשלה – ולהראות לכם מה הם עיקרי התוכנית.

שי באב"ד: אנחנו בטח ובטח נחזור ונציג את זה לפני חברי הוועדה ונראה להם את התוכנית.

שי באב"ד: כוונתנו הייתה שאנחנו נציג לכם היום את עיקרי התוכנית, שדרך אגב, היא לא מופיעה בחוק ואנחנו לא דנים בה היום, היא פשוט תיתן לכם איזשהו מידע למה אנחנו רוצים את ההרחבה שאנחנו מבקשים ומה יש בתוכה.

שי באב"ד: אתם תראו את הדברים ותוכלו כמובן להעיר הערות.

שי באב"ד: ככל שתהיה סטייה מהתוכנית הזאת בסדר גודל של 15%, בין אם זה יהיה באישור בממשלה ובין אם זה יהיה לאחר האישור בממשלה, אנחנו כמובן נחזור לכאן אליכם, ואנחנו גם מוכנים להפעיל מנגנון שבמסגרתו אתם תאשרו את האירוע הזה.

שי באב"ד: כך שהיום, כשאתם מאשרים לנו להגדיל את המסגרת, תוכלו לראות מה אנחנו עושים, וככל שאנחנו נרצה לסטות מזה, תוכלו לתקן.

שי באב"ד: איפה הבעיה שהציף היו"ר והציפה היועצת המשפטית?

שי באב"ד: שאני לא יכול היום לכתוב את זה בחוק.

שי באב"ד: בעצם אתם לא יכולים לאשר את התוכנית בחוק לפני שאישרתי אותה בממשלה, ואתם נאלצים להסתמך בעצם על הצהרה, שזה הרבה יותר חלש מאשר אם זה היה כתוב בחוק.

שי באב"ד: אבל אני מתחייב לכם באופן אישי ומצהיר פה באופן אישי – ולא הייתה פעם אחת בוועדות הכנסת שהצהרתי על משהו באופן אישי ולא קיימתי – על כך שמה שנראה לכם היום זה - - -

קריאה: - - -

שי באב"ד: אם אתה רוצה להגיד אחרת, תביא לי הוכחה שפעם אחת הצהרתי משהו ועשיתי אחרת.

שי באב"ד: אבל אני אומר לך, ואתה יכול לבדוק אותי, שזה לא קרה.

שי באב"ד: אפשר להגיד עליי הרבה דברים, אבל אני לא חושב שאפשר להגיד עליי שאני מצהיר משהו ולא עומד במילה.

שי באב"ד: אני רוצה להסביר לכם את הקושי.

שי באב"ד: אני הייתי שם את זה בחוק, אבל - - -

עודד פורר: שי, הממשלה מתכנסת הערב.

שי באב"ד: נכון, הממשלה מתכנסת הערב, בדקתי את האופציה הזאת.

שי באב"ד: אבל הממשלה מתכנסת הערב על תקש"חים שייקחו עד ארבע בבוקר.

עודד פורר: שי, בסדר, אתם לא תשימו את זה בחוק, אבל יש איזשהו כלל.

עודד פורר: הרשות המחוקקת היא כאן.

עודד פורר: אתם הרשות המבצעת.

עודד פורר: יכול להיות שאנחנו נשים את זה בחוק.

אוסאמה סעדי: שי, אני רוצה לעזור.

אוסאמה סעדי: יש לי הצעה.

אוסאמה סעדי: מה ההבדל בין החוק לבין חוק יסודות התקציב, שבו היינו מאשרים תקציב לשנה או שנתיים.

שי באב"ד: פה אני לא מביא לך תקציב.

אוסאמה סעדי: יש לך פה מסגרת.

אוסאמה סעדי: אנחנו מבקשים שבכל מקרה, ברגע שיש העברות לכל משרד - - -

עודד פורר: זה ברור, אבל אתה צריך את הפירוט לפני כן.

אוסאמה סעדי: אבל גם חוק יסודות התקציב היה רק מסגרת ולא היה פירוט.

שי באב"ד: באופן כללי אתם צודקים.

שי באב"ד: הדרך המסודרת היא לאשר את זה בממשלה, ואז הרשות המחוקקת היא זאת שבסופו של דבר צריכה לאשר את זה אחרי זה.

שי באב"ד: בסיטואציה הנוכחית, בגלל לוחות הזמנים ובגלל הסיטואציה המאוד מאוד מיוחדת שאנחנו נמצאים בה, קשה לנו לעבוד במסגרות האלה ולעמוד באותם לוחות הזמנים.

עודד פורר: מה התקציב של התוכנית?

מיקי לוי: 90.

שי באב"ד: הוא לא 90, צריך לדייק.

שי באב"ד: הקופסה שאנחנו מדברים עליה מחולקת לשני חלקים.

שי באב"ד: 40 מיליארד שקל ממנה הולכת לחוב, כלומר לתשלומי קרן, שזה לא תקציב; ו-50 מיליארד שקל זה ההוצאה התקציבית, מה שאתה מכיר מחוק יסודות התקציב.

עודד פורר: עד לפני שעה דיברתם על 80.

שי באב"ד: שנייה, שנייה, אני אעשה לך סדר בנתונים.

שי באב"ד: התוכנית הכלכלית היא תוכנית של 80 מיליארד שקל.

שי באב"ד: אבל זו לא הקופסה שאנחנו מבקשים.

שי באב"ד: בתוך התוכנית הכלכלית שאנחנו מבקשים יש סדר גודל של 50 מיליארד שקלים שאותם אתה רואה במה שביקשנו בתקציב, ויש עוד סדר גודל של 30 מיליארד שקלים שהם בכלל תזרימיים ולא קשורים לתקציב ולא קשורים לקופסה, אלא אנחנו עושים אותם במסגרת תזרים, למשל הלוואות שניתנות מהבנקים, שזה דבר שבכלל לא קשור למסגרת התקציב.

שי באב"ד: ולכן התוכנית הכלכלית מדברת על 80 מיליארד, והתקציב שאנחנו נדרשים לצורך התוכנית הכלכלית הוא 50 מיליארד, ו-40 המיליארד הנוספים שאנחנו מבקשים הם בכלל לצורך הקרן ולצורך החוב.

שי באב"ד: ולכן אתה רואה פה מסגרת של 90 מיליארד שאנחנו מבקשים לאשר.

אוסאמה סעדי: איפה זה מופיע?

שי באב"ד: הסעיף של ה-50 מיליארד מופיע בסעיף 1(2), שבו יש את הפירוט ב-(א), (ב), (ג), (ד), (ה) ו-(ו), שזה בעצם הסעיפים שאנחנו מבקשים להוציא כל חודש, אלה האחוזים שמבצעים את ההגדלה.

שי באב"ד: אחרי זה אסי יכיר לכם את הסעיפים בחוק.

שי באב"ד: התוספת התקציבית מופיעה בסעיף (2), שמפרט לפי החודשים מה אנחנו מבקשים להגדיל בסך ההוצאה.

שי באב"ד: סעיף (3) הוא זה שמדבר על ה-40 מיליארד שקל הנוספים שמגדילים את הסכום שיהיה לקרן שאינו החזר חובות כאמור למוסד לביטוח לאומי, סכום שלא יעלה על 100 מיליארד.

שי באב"ד: אנחנו מוסיפים על ה-80 שהיו – אחרי שכבר יצאו 20, כך שאנחנו ב-60 – עוד 40 מיליארד, וכך מגיעים ל-100 מיליארד.

שי באב"ד: זה מה שהסעיף הזה אומר.

שי באב"ד: חשוב לי עוד פעם להדגיש.

שי באב"ד: אנחנו לא אישרנו את התוכנית בממשלה, ונכון, אדוני צודק, אתם יכולים להוסיף את זה בחוק.

שי באב"ד: אבל אני, כרשות המבצעת, מאחר שאנחנו בלוח זמנים שבו אנחנו רוצים לאפשר את המענק לילדים מחר, מבקש מכם לא לעשות את העקיפה ולא לחוקק בכוונה על הראש של הרשות המבצעת.

שי באב"ד: אני מזכיר שההצהרה הזאת נעשתה רק ביום רביעי האחרון.

עודד פורר: תוכל לפרט לנו את עבודת המטה שעשיתם לפני ההצהרה?

שי באב"ד: אני לא הצהרתי את זה, כך שאני לא יודע להגיד לך על עבודת המטה שנעשתה לגבי ה-500 שקל.

שי באב"ד: אני כן יכול להגיד לך שעל התוכנית הכלכלית נעשתה עבודת מטה מאוד רחבה, שעדיין לא הסתיימה, יש עוד דברים שאנחנו צריכים לגבש עם שר האוצר וראש הממשלה, ולכן התוכנית עדיין לא עברה בממשלה ולא אושרה בממשלה.

שי באב"ד: אבל את עיקריה ואת המסגרות שלה יש לנו, ואנחנו נציג אותם כאן.

שי באב"ד: מה שאני רוצה לבקש מכם – ואני מבין שזה חריג ואני מבין שזה בעייתי – זה להגיע למצב שבו אנחנו נציג לכם היום את עיקרי התוכנית ונצהיר לכם שזה מה שאנחנו הולכים לאשר בממשלה.

שי באב"ד: ככל שבממשלה יהיה משהו אחר וככל שנסטה ב-15% מעבר לזה, אנחנו נחזור לכאן לוועדה, ואנחנו לא נוציא לפני שנאשר את זה אצלכם.

שי באב"ד: מעבר לזה, אנחנו מחויבים לממשלה להעביר תוכנית מפורטת עד 1 במאי עם כל הפירוט המלא.

שי באב"ד: אנחנו נגיע עם זה גם לוועדה, וגם נחזור עוד פעם לוועדה.

עודד פורר: תשמע, הנחישות שלכם לדווח לנו היא מדהימה.

אורית פרקש הכהן: - - -

שי באב"ד: רגע, זה לא מ-50 מיליארד שקלים.

שי באב"ד: בסדר, אפשר לא לקבל את זה, זה לא בעיה רק שלי, אנחנו מנסים לפתור פה סיטואציה מורכבת.

שי באב"ד: אפשר להגיד "לא, נחכה לאישור ממשלה", נעשה את זה מסודר, נבוא אליכם עוד שבועיים, ובינתיים העם יחכה ונעשה את כל התהליך הרגיל עם כל הבירוקרטיה.

שי באב"ד: זה בסדר, גם זה בסדר, אבל - - -

אורית פרקש הכהן: אני שאלתי שאלה אינפורמטיבית.

שי באב"ד: בסדר, אני אענה.

שי באב"ד: ה-15% האלה הם לא על ה-50 מיליארד.

שי באב"ד: ה-50 מיליארד, כמו שתכף תראי, נחתכים לחבילות – שלושה מיליארד שקל לעצמאים, שלושה מיליארד שקל לדחיית ארנונה עסקית וכן הלאה, ותכף שאול יציג לכם את הפירוט המלא של עיקרי התוכנית.

שי באב"ד: ככל שנסיט בתוך התוכנית את אותם 15% ונרצה נניח לבריאות יותר, או נרצה למשל לתת לעצמאים או שכירים יותר, אז אני אומר שנחזור, נסביר לכם את השינוי, ועוד יותר מזה – אתם גם תאשרו, תגידו לנו אם אתם רוצים לעשות את הסטייה הזאת או לא.

שי באב"ד: היום נציג לכם את העיקרים, כדי שתדעו לאן אנחנו מייעדים את המסגרת שאנחנו מציגים.

שי באב"ד: וככל שנסטה מזה ונשנה את זה, נחזור אליכם לאישור.

שי באב"ד: זה מקובל.

שי באב"ד: ובנוסף, אחרי שהכול יהיה מפורט, גם ניתן לכם את הפירוט המלא של כל התוכנית.

שי באב"ד: עד כאן.

עודד פורר: הממונה על התקציבים, שאול מרידור, בבקשה.

שאול מרידור: בתוך התוכנית יש שלושה סלים.

שאול מרידור: הראשון הוא סל שקשור לקרן – 40 מיליארד שאנחנו מגדילים בתקציב הקרן.

שאול מרידור: משמעותה היא שכשהחשב הכללי עושה החלפים ומחליף חוב קיים בחוב אחר או עושה בו שינויים.

שאול מרידור: כשפורעים חוב בעצם נרשמת הוצאה, ולכן, לאור המשבר, הדבר הזה - - -

שי באב"ד: שאולי, דיברנו על זה.

שי באב"ד: תגיע איתם לתוכנית הכלכלית.

עודד פורר: שי, אתה לא מנהל פה את הדיון.

שאול מרידור: אני סוקר את זה ממש בשנייה.

שאול מרידור: הדבר הזה מגדיל ל-40 מיליארד שקלים את החלק של הקרן, והדבר הזה מופרד מההוצאה הכללית, מה שאנחנו מכירים כגג ההוצאה.

שאול מרידור: בתוך גג ההוצאה יש שני סכומים.

שאול מרידור: סכום אחד הוא של הביטוח הלאומי, שנועד לפרוע חובות של המדינה לביטוח לאומי כדי לאזן את התקציב, היות שתשלומי דמי האבטלה קפצו מאוד בביטוח הלאומי.

שאול מרידור: מדובר על סכום נכבד של 17.7 מיליארד שקלים שאנחנו מעבירים לביטוח הלאומי כדי שיוכל לשלם את כל דמי האבטלה כפי שהחוק דורש.

שאול מרידור: היו שם עוד כמה תיקונים שעברו בתקש"חים.

שאול מרידור: עכשיו אני אתייחס לתוכנית עצמה, 32.5 מיליארד שקלים שמחולקים לארבעה דברים מרכזיים.

שאול מרידור: דבר ראשון, בריאות.

שאול מרידור: מדובר על עשרה מיליארד שקלים שהולכים לעולם הבריאות, ובהקשר הזה גם רווחה וקצת ביטחון פנים, כדי לאכוף את כל ההוראות של הממשלה ולדאוג לקשישים, ובעיקר לטובת רכש די מאסיבי של אמצעי מיגון והנשמה ולטובת היערכות של מערכת הבריאות לקראת התרחישים השונים שאנחנו נערכים אליהם.

שאול מרידור: זה סכום שעובר בעיקרו למערכת הבריאות.

שאול מרידור: דבר שני, רשתות ביטחון סוציאליות.

שאול מרידור: מעבר למה שקורה כתוצאה מהחוק, אותו סכום די גדול שהולך לדמי אבטלה לאנשים שפוטרו ואנשים בחל"ת, עשינו עוד כמה דברים.

שאול מרידור: אחד, הקלנו בתשלום דמי האבטלה.

שאול מרידור: גם קיצרנו את תקופת ההכשרה, וגם הארכנו את דמי האבטלה לאנשים שמקבלים דמי אבטלה, ובנוסף, הוספנו מענק לבני 67 ומעלה שעבדו ופוטרו או יצאו לחל"ת.

שאול מרידור: הדבר הזה כולו מסתכם בשלושה מיליארד שקלים.

שלמה קרעי: זה לא בתוך ה-17.7?

שאול מרידור: לא, זה בתוך ה-30 וקצת מיליארד שקל.

מיכאל ביטון: אלה עלויות שנתיות?

שאול מרידור: לא, אלה עלויות שמדברות על סוף אפריל.

שאול מרידור: כל התוכנית הזאת היא חודשיים-שלושה בעיקרה, לא יותר מזה.

שאול מרידור: אנחנו מאוד מניחים ומקווים שאחרי פסח אנחנו נתחיל לראות יציאה של המשק מהמצב הזה.

שאול מרידור: כמובן שאנחנו ממשיכים לעקוב ונעשה כל מה שנצטרך לעשות בהמשך, אבל כרגע התוכנית הזאת מתייחסת לחודשיים האלה.

שלמה קרעי: אבל גם שלושת המיליארדים האלה הולכים לביטוח לאומי, לא?

שאול מרידור: אבל לא כתוצאה מטייס אוטומטי או מתיקון שנובע משינוי שקורה בלי קשר אלינו.

שאול מרידור: זה שינויים שהממשלה עשתה בתקנות שעת חירום כדי לאפשר רשת ביטחון יותר טובה לאנשים שיצאו לחל"ת או פוטרו.

שאול מרידור: אנחנו מדברים על סיוע לעצמאים בגובה של 2.6 מיליארד שקלים.

שאול מרידור: אנחנו מדברים על תוכניות הכשרה למובטלים ב-200 מיליון שקל.

שאול מרידור: כמובן שבשלב הזה הדבר ניתן רק אונליין, ולכן זה סכום יחסית קטן, כי אנחנו לא מסוגלים לקיים עכשיו כיתות וקורסים רגילים.

עודד פורר: סליחה, שאול.

עודד פורר: עשרה מיליארד שקלים לבריאות, שלושה מיליארד שקלים לרשת ביטחון סוציאלית, נכון?

שאול מרידור: נכון.

שאול מרידור: 2.6 לעצמאים.

שאול מרידור: סיוע לעצמאים.

שאול מרידור: אתם מכירים את הפעימה הראשונה, שעברה, עד 6,000 שקל.

שאול מרידור: הפעימה השנייה אמורה להגיע בתיקון חקיקה לכנסת בהמשך.

עודד פורר: הפעימה השנייה היא בתוך ה-2.6?

שאול מרידור: כן.

עודד פורר: זה כל הסכום שהקציתם לעצמאים?

שאול מרידור: לא, אני רק מזכיר שהעצמאים מקבלים גם על העסקים, כמו שנראה עוד מעט.

שאול מרידור: תזכרו שעצמאי ועסק זה לא דבר שמופרד, הישות היא ישות אחת.

שאול מרידור: ושוב, אני מדבר רק על תקציב, אני לא מדבר על דברים שקשורים לאשראי.

שאול מרידור: בנוסף, סיוע למגזר השלישי בעוד 200 מיליון שקל.

שאול מרידור: מדובר בקרן שאנחנו בונים עכשיו יחד עם החשב הכללי כדי לעזור לעמותות ולמגזר השלישי באופן כללי.

שאול מרידור: בנוסף, יש עוד 2.2 מיליארד שקל לטובת אותם מענקים שעליהם הכריז ראש הממשלה, שדובר עליהם קודם, אותם 500 שקלים ששי הזכיר קודם.

שאול מרידור: דרך אגב, את הסיוע לעצמאים אפשר לכלול גם כרשת ביטחון וגם כסיוע להמשכיות עסקית, זה מאוד תלוי איך מסתכלים על זה.

שאול מרידור: מדובר על שלושה חודשי ארנונה עסקית חינם שניתנים לכל העסקים שנפגעו, 2.7 מיליארד שקלים.

שאול מרידור: יש סיוע באמצעות משרד הכלכלה - - -

קריאה: - - -

עודד פורר: סליחה, אני מבקש מחברי הכנסת לתת לו לסקור את זה ברצף, אחרת אנחנו מאבדים את הקשב.

עודד פורר: דיברת על סיוע להמשכיות עסקית.

שאול מרידור: 2.7 מיליארד שקל זה לשלושה חודשי ארנונה עסקית חינם.

שאול מרידור: הממשלה בעצם משפה את הרשויות המקומיות, והן בתורן או מחזירות למי ששילם מראש או לא גובות ממי שעוד לא שילם את שני הספחים הקרובים של הארנונה.

שאול מרידור: כך בעצם הן מזכות את כל העסקים שנפגעו בשלושה חודשי ארנונה עסקית.

שאול מרידור: אנחנו גם מדברים על סיוע, באמצעות משרד הכלכלה, של כלים שנועדו לעזור לעסקים קטנים ובינוניים בקרנות מעוף וכו' שעושה משרד הכלכלה, בסכום של חצי מיליארד שקלים.

שאול מרידור: אנחנו מדברים על מענקים לעסקים בגובה של כשבעה מיליארד שקלים, שבתוכם יושב גם עניין התעופה הישראלית שדיברתי עליו בפעם שעברה בוועדה.

שאול מרידור: אנחנו מדברים על עוד 200 מיליון שקל שאנחנו נותנים כדי להתאים עסקים לצורכי משרד הבריאות.

שאול מרידור: כלומר, ברגע שמשרד הבריאות יתחיל להחזיר ענפים למשק אנחנו מניחים שיהיו הוראות שיובילו לצורך לעשות התאמות בחלק מהעסקים.

שאול מרידור: לכן, כדי להקל על העסקים אנחנו נפתח קרן שתעזור להם לממן את ההתאמות הדרושות.

שאול מרידור: בסך הכול, בהמשכיות עסקית מדובר על 10.4 מיליארד שקלים, שזה כל מה שאמרתי עכשיו.

שאול מרידור: בתחום ההאצה אנחנו מדברים על 1.5 מיליארד שקלים לצורך פתרונות מימון להייטק, דרך הרשות לחדשנות ומשרד הכלכלה.

שאול מרידור: בנוסף, אנחנו מדברים על פרויקטי תשתית בגובה של 1.1 מיליארד שקלים שאנחנו מאיצים עכשיו.

שאול מרידור: אלה פרויקטים שלא תוכננו קודם, וגם בשל עצירת הרכבת ובשל היכולת לעבוד בצורה יותר חופשית בכבישים, אנחנו מוציאים עכשיו הרבה מאוד כסף לצורך זה.

שאול מרידור: יש בזה הרבה מאוד ידיים עובדות והרבה מאוד רכיבים שמיוצרים בישראל ומביאים תעסוקה.

שאול מרידור: אנחנו גם מדברים על דיגיטציה בסכום של 300 מיליון שקלים כדי לשפר את השירותים לאזרח.

שאול מרידור: מדובר רק על שירותים שבחודש-חודשיים הקרובים יכולים להפוך להיות זמינים לאזרח, שירותים שהמדינה נותנת כדי שככל שזמן הבידוד החברתי יוארך אנחנו נוכל להקל ולשפר את השירות הממשלתי.

שאול מרידור: ובנוסף, עוד שלושה מיליארד שקל שנועדו ליציאה מהמשבר והאצת המשק ברגע שאנחנו נתחיל לצאת מהסגר שאנחנו נמצאים בו עכשיו.

שאול מרידור: כמו שאמרתי, אנחנו מאוד מקווים שזה יהיה כמה שיותר קרוב לסיום חופשת הפסח, והדבר הזה כמובן נמצא בדיונים.

שאול מרידור: מעבר לדברים האלה צריך להגיד מה לא מופיע פה.

שאול מרידור: מדובר על האשראי שניתן לעסקים, שהוא אשראי מאוד גדול.

שאול מרידור: רק בישיבה הקודמת אישרתם תוספת ערבות מדינה כדי להגדיל את הקרן לעסקים קטנים ובינוניים.

שאול מרידור: חוץ ממנה, שהיא בהיקף של שמונה מיליארד, מתוכננת עוד קרן לעסקים גדולים, בהיקף של שישה מיליארד שקלים.

שאול מרידור: מס הכנסה מחזיר מקדמות בגובה של כמעט שלושה מיליארד שקלים.

שאול מרידור: הדברים האלה ביחד נותנים בעינינו מענה ראשוני טוב לדבר.

שאול מרידור: אני רגע מסכם את מה שמונח בפניכם.

שאול מרידור: בסופו של דבר, חלק האשראי אינו מונח בפני הוועדה, כי הוא אשראי והוא מגיע אליכם דרך האישורים לתוספת ערבות, כמו שעשיתם קודם.

שאול מרידור: חוץ ממנו, כל מה שאמרתי לגבי התקציב מונח בפני הוועדה.

שאול מרידור: עד כאן.

עודד פורר: תודה.

עודד פורר: היועצת המשפטית, כמה הערות.

שגית אפיק: יש לי כמה הערות לחוק, ואחר כך גם התייחסות פרוצדורלית קטנה.

שגית אפיק: קודם כול, מדובר בהוראת שעה בחוק יסוד, שזה דבר שהוא פחות מקובל בחקיקה של חוקי יסוד.

שגית אפיק: זה דבר שבדרך כלל גם אנחנו המשפטנים פחות אוהבים.

שגית אפיק: זה נכון שבעבר גם בית המשפט העליון סבר שבמקרי חירום זה דבר שניתן לעשות, ולכן ככל הנראה זה כאן, אבל אני ארצה שגם היועץ המשפטי לממשלה ומשרד המשפטים, אם הם נמצאים איתנו, ייתנו לזה הסבר, כי הם אישרו את זה אצלם ככל הנראה.

שגית אפיק: דבר נוסף, מדובר פה בעצם בסוג של תקציב קטן, 90 מיליארד, שהוועדה מתבקשת לאשר.

שגית אפיק: בדרך כלל כשמביאים בפני הוועדה תקציב גדול, קטן או אחר, הוא אמור לעבור בשלוש קריאות במליאה והוא אמור לקבל פירוט שבו הוועדה עוברת עליו סעיף-סעיף, מספר-מספר, תוכנית-תוכנית.

שגית אפיק: אלא שהדבר הזה שמופיע בפניכם, אין בו שום פירוט, ולפי מה ששי אמר הוא עדיין לא העביר את הפירוט לממשלה, ולכן הוא לא יכול להעביר אליכם את הפירוט ולא יכול לאפשר לכם פיקוח פרלמנטרי שהיה ראוי לעשות.

שגית אפיק: יחד עם זאת, מדובר פה בנסיבות חירומיות ואף אחד פה לא היה רוצה שהמענקים לא יקודמו.

שגית אפיק: אני חושבת שאפשר לחשוב על מנגנון יותר טוב מאשר סוג של הצהרה לפרוטוקול שהוועדה תצטרך להסתמך עליה.

שגית אפיק: המנגנון של שינוי תקציבי של מעל 15% צריך להסתמך על משהו שאנחנו יודעים אותו בוודאות.

קרן ברק: ככה גם עשו עם העסקים הקטנים, עם ההלוואות.

עודד פורר: כן, בהצהרה לפרוטוקול.

שי באב"ד: זה לא אותו דבר, בחייאת, למה אתם מזלזלים בזה?

שי באב"ד: בסדר, תזלזלו בזה.

קרן ברק: אנחנו לא מזלזלים, אבל הבנקים הרי לא מאמינים לאף אחד - - -

עודד פורר: חברים, סליחה.

שגית אפיק: אנחנו נמצאים כרגע בתקציב של אחד חלקי 12, תקציב שהחשב הכללי מנהל אותו.

שגית אפיק: גם בשנים קודמות שבהן עבדנו לפי תקציב של אחד חלקי 12 וגם בשנה הזאת, הדיווח של החשכ"ל והשקיפות של החשכ"ל כלפי הציבור והוועדה הזאת הם ברמת דיווח נמוכה במיוחד, ואני ממליצה לוועדה בחום להוסיף סעיף דיווח במקרה של תקציב של אחד חלקי 12.

שגית אפיק: זה דבר שהוועדה הזאת דנה עליו גם במקרים קודמים של אחד חלקי 12.

שגית אפיק: נכון שנוכל עכשיו להכניס את זה רק כהוראת שעה, אבל גם צעד אחד קטן כזה הוא נכון יותר מאשר מצב שתקציב של אחד חלקי 12 יתנהל בצורה שאין בה כמעט שקיפות, אין דיווח ואין אפשרות לפיקוח פרלמנטרי סביר.

שגית אפיק: יש כאן את העניין של ה-500 שקלים שיינתנו כסוג של קצבה בעד כל ילד.

שגית אפיק: 500 השקלים האלה דורשים הסכם עם הביטוח הלאומי, כאשר ההסכם הזה צריך להגיע להתייעצות עם ועדת העבודה והרווחה.

שגית אפיק: אין לנו כיום ועדת העבודה והרווחה כוועדה קבועה, ונכון לעכשיו אי אפשר להביא את זה לשום ועדה אחרת.

שגית אפיק: ביקשנו ממשרד האוצר לתקן חקיקה, אבל אי אפשר לעשות את התיקון הזה כרגע בחוק היסוד.

שגית אפיק: אפשר לחשוב על פתרונות יצירתיים אחרים.

שגית אפיק: אני מבינה שבאוצר מנסים לקדם איזשהו חוק, אז תעדכנו אותנו מה קורה עם זה, כי זה צריך לקרות במקביל.

קריאה: - - -

שגית אפיק: אני לא שמעתי שאתם מוכנים לפתרונות יצירתיים.

שגית אפיק: בואו נראה.

שגית אפיק: כל המענקים שניתנים היום שהם לא ביטוח לאומי – צריכים להיעשות בהסכם.

שגית אפיק: מדובר על המענק לעצמאים וכל יתר הדברים שנאמרו כאן.

שגית אפיק: נכון לעכשיו הם מצויים בתקנות שעת חירום.

שגית אפיק: תקנות שעת חירום לא מגיעות לאישור הכנסת.

שגית אפיק: הן תקפות לשלושה חודשים, והכנסת רשאית לבטל אותן.

שגית אפיק: דרך המלך היא שכל תקנות שעת החירום יגיעו לכאן בהקדם כחקיקה ראשית.

שגית אפיק: אני מציעה לכם לקבוע לוחות זמנים להבאת תקנות שעת החירום לוועדה, כדי שאפשר יהיה לדון בפרטים.

שגית אפיק: אחרת מה שיוצא מההצעה הזאת זה שאתם מאשרים סכומי כסף בלי לראות את הפרטים התקציביים וגם לא את הפרטים של המענק.

שגית אפיק: זה אומנם נמצא בתקנות שעת חירום, אבל אתם לא יכולים לאשר את זה.

שי באב"ד: יש לי הערה למה ששגית אמרה.

שי באב"ד: רוב הדברים פה לא היו בתקש"ח.

שי באב"ד: היה רק דבר אחד בתקש"ח, ויתר הדברים צריכים לעבור החלטת ממשלה וחקיקה.

שגית אפיק: המענקים לעצמאים נמצאים כרגע בתקש"ח - -

שי באב"ד: רק הפעימה הראשונה.

שגית אפיק: - - ואת כל היתר אתה צריך להביא לנו בחקיקה – שלא הבאת עדיין.

שגית אפיק: הם לא רואים כאן לא את התוכנית, שגם לא הצגת לממשלה, וגם לא את הפיצויים, המענקים וכל מה שיקרה אחר כך.

שי באב"ד: שגית, את צודקת, אבל הצגנו את המסגרות.

קרן ברק: שי, כל זה בא אחרי הסיפור עם החל"ת, שאני בטוחה שאם אנחנו היינו חושבים עליו בהתחלה גם הוא לא היה מתנהל כמו שהוא מתנהל עכשיו.

קרן ברק: זאת אומרת, יש המון דברים שכבר עשיתם - - -

שי באב"ד: רוב חל"ת, דרך אגב, זה מצבים אוטומטיים שאנשים יוצאים.

שי באב"ד: הדבר היחידה ששונה זה שביטוח לאומי לקח על עצמו לא לבטל את ימי החופש, וכתוצאה מזה יותר מעסיקים הוציאו לחל"ת.

שי באב"ד: אבל המשמעות של זה - - -

קריאות: לא, לא - - -

אסי מסינג: אדוני היושב-ראש, אני אתייחס לחוות הדעת המשפטית בכל מה שקשור לבקשה הראשונה של היועצת המשפטית של הכנסת, לעניין הוראת השעה בחוק היסוד.

אסי מסינג: אני אחדד כמה דברים בהיבט המשפטי שעלו בדיון.

אסי מסינג: כפי שציינה היועצת המשפטית של הכנסת, בהתאם לסעיף 3 לחוק היסוד, תקציב המדינה נקבע בחוק, אחת לשנה, והוא מביא את הוצאות הממשלה הצפויות והמתוכננות.

אסי מסינג: למעשה חוק יסודות התקציב קובע הוראות שונות בעניין ביצוע התקציב, ובשנה שבה אנחנו נמצאים כרגע אנחנו עוסקים בסעיף 3ב לחוק היסוד.

אסי מסינג: הסעיף דן במצב שבו לא נתקבל חוק התקציב לפני תחילתה של שנת הכספים, ובהתאם להוראות שלו, כל עוד לא נתקבל חוק התקציב, תהא הממשלה רשאית להוציא כל חודש סכום השווה לאחד חלקי 12 מהתקציב השנתי הקודם, בתוספת הצמדה למדד המחירים לצרכן.

אסי מסינג: היום, כרגע, ההוצאה הזאת מתחלקת ל-400 מיליארד שקל תקציב הוצאה ללא חוב ו-482 עם חוב.

אסי מסינג: זאת המסגרת הקיימת לשנת 2019.

אסי מסינג: כידוע, תקציב המדינה הוא האמצעי המרכזי העומד לרשות הממשלה למימוש משנתה הכלכלית ויש בו כדי לשקף את סדרי העדיפויות הממשלתיים ואת המדיניות הכלכלית של הממשלה.

אסי מסינג: אחד מתפקידיה של הכנסת הוא פיקוח על פעילות הממשלה, גם בהקשר של התקציב.

אסי מסינג: בהתחשב בכל האמור, מה שמקובל מבחינת ההוראות, סעיף 3ב, זה שבמצב שבו אין תקציב שמאושר על ידי הכנסת, לקבוע מה המסגרת התקציבית שהממשלה תוכל לפעול בה כל זמן שלא אושר התקציב.

אסי מסינג: לאור העובדה שאנחנו נמצאים בתקופת בחירות ובממשלת מעבר, הסעיף מדבר על לפעול באיפוק ובריסון, עם המגבלות שנקבעו.

אסי מסינג: בעניין הזה סעיף 3ב למעשה קובע שלושה תנאים.

אסי מסינג: אחד, מהי מסגרת התקציב המלאה, שכמו שאמרנו, זה אחד חלקי 12 מהתקציב הקודם.

אסי מסינג: המגבלה השנייה שהסעיף קובע היא מה ההוצאה שאפשר להוציא ברמה החודשית, שזה מה שנקרא יחידת המימון, שזה אחד חלקי 12 בכל חודש.

אסי מסינג: הדבר האחרון שקובעים הוא מה הם סדרי העדיפויות להוציא את התקציב.

אסי מסינג: מדובר על פעילויות מכוח חוק, אמנה, חוזה - - -

עודד פורר: בסדר, הלאה, זה נראה כאילו אתם לא רוצים לאשר את זה.

אסי מסינג: עכשיו נידרש לעניין הוראת השעה שאנחנו מבצעים כאן.

אסי מסינג: למעשה הפסיקה עסקה פעמיים בעניין של הוראת שעת – פסק דין בר-און ופסק דין שעסק בתקציב הדו-שנתי של 2018-2017.

אסי מסינג: למעשה בבג"ץ בר-און נקבע כי ככלל, הוראת שעה המתקנת חוק יסוד עומדת בניגוד לרעיון הבסיסי שלפיו הוראות החוק הן קבועות, וכי ככלל, למעט מקרים חריגים ביותר, כפי שיפורט להלן, אין מקום לתיקון חוק היסוד במסגרת הוראת שעה והדבר עלול לעלות כדי שימוש לרעה בכותרת חוק יסוד.

אסי מסינג: בעניין המרכז האקדמי, שבו נדון הבג"ץ לגבי הדו-שנתי, ניתנה התראת בטלות מובהקת למקרה שבו ינסו לאשר עוד פעם בהוראת שעה תקציב דו-שנתי כמו שנעשה החל מהשנים 2009, 2010, למעט הפסקה של מספר שנים.

אסי מסינג: בכל פסקי הדין התייחסו למצב שבמקרים חריגים, קיצוניים וייחודיים ניתן יהיה, לדעת בית המשפט העליון, בכל זאת לחוקק הוראת שעה.

אסי מסינג: בעניין שלנו, בנסיבות הללו, מתקיימות נסיבות חריגות וקיצוניות שמצדיקות הוראת שעה.

אסי מסינג: יותר מזה, הוראה קבועה שפורצת למעשה את התקציב ההמשכי וקובעת מגבלות אחרות, תגרום למעשה הרבה יותר נזק מאשר תועלת, מכיוון שלא ניתן כרגע לקבוע מנגנון שמשנה את התקציב ההמשכי באופן קבוע.

עודד פורר: אסי, תתכנס לסיום.

אסי מסינג: אני מסיים ממש עוד דקה.

אסי מסינג: למעשה האיזון שאנחנו מציעים כרגע בהוראת השעה מתאים לנסיבות החריגות והקיצוניות.

אסי מסינג: אלה נסיבות שלא ניתן היה לצפות אותן ולא ניתן היה לתת להן מענה.

אסי מסינג: החריגה המוצעת כאן מגיעה לסדר גודל של 50 מיליארד שקל רק ברמת ההוצאה לעומת התקציב ההמשכי, מ-400 ל-450, וזאת ללא קשר לדברים אחרים שעלו כאן בהקשרים אחרים.

עודד פורר: חבר הכנסת מיקי לוי, בבקשה.

מיקי לוי: חבל שמנכ"ל האוצר יצא - - -

שאול מרידור: מיקי, אני יכול לתת תיקון קצר לפרוטוקול?

שאול מרידור: הסכום לביטוח לאומי כפי שמופיע גם בהצעת החוק הוא לא 17.7 אלא 16.1 מיליארד שקלים.

שאול מרידור: טעיתי בזה ואני מבקש לתקן.

מיקי לוי: תודה, שאול.

מיקי לוי: חבל שמנכ"ל משרד האוצר יצא, אבל אני רוצה להגיד שבעוד שבוע תהיה ממשלה ואז ההתחייבות שלו לא תהיה שווה אפילו את ההתחייבות בעל-פה.

מיקי לוי: זה לא כדי לפגוע בו, אני פשוט מכיר את זה; מגיע מנכ"ל חדש – וההתחייבויות האלה לא שוות הרבה.

מיקי לוי: אני מצהיר שאני בעד הגדלת הגירעון, בעד הגדלת היחס חוב-תוצר, בעד להעביר כסף לעצמאים, לשכירים, לילדים, לנכים.

מיקי לוי: הצבעתי עכשיו בעד.

מיקי לוי: ויש לי גם מה להגיד על ה-500 שקלים.

מיקי לוי: אם אתם הייתם חושבים נכון ונותנים את כל התקציב של שני מיליארד השקלים לאלה שבאו לבקש אבטלה, לתת את זה רק להם או לאלה שיצאו לחל"ת... הרי הבן של שרי אריסון, שיש לו שני ילדים, וגם אני ועוד כמה אנשים בשולחן הזה – אנחנו לא זקוקים ל-500 השקלים האלה.

מיקי לוי: זה פופוליסטי לחלוטין וחבל לעשות את זה בצורה הזאת.

מיקי לוי: זה נחמד, אבל לא כולם צריכים את זה.

מיקי לוי: עכשיו אני הולך לדברים המרכזיים, אדוני היושב-ראש.

מיקי לוי: הצעת החוק שהממשלה מבקשת אישור שלה מהכנסת, מבקשת לקבוע רק את המסגרת, ללא השימושים.

מיקי לוי: זה צ'ק כמעט פתוח.

מיקי לוי: עודד, אתה חייב לשמוע אותי, עבדתי על זה קשה.

מיקי לוי: הצעת החוק שהממשלה מבקשת אישור מהכנסת לגביה זה לקבוע רק את השימושים לתקציב המשכי.

מיקי לוי: אין סכומים שמיועדים להתמודדות עם משבר הקורונה.

מיקי לוי: המשמעות היא שלוועדת הכספים והכנסת לא תהיה תמונה לגבי השימושים המתוכננים בכסף.

מיקי לוי: לא יעלה כדבר הזה.

מיקי לוי: מרוקנים את הוועדה מתוכן.

מיקי לוי: אין פיקוח.

מיקי לוי: אין פיקוח.

מיקי לוי: לא יכול להיות כדבר הזה בפרלמנט הישראלי, חברים.

מיקי לוי: אין פיקוח על עבודת הממשלה ועל משרד האוצר.

מיקי לוי: גם תוכנית הפיצויים, המענקים, לא מובאת בפני הכנסת, אלא פורסמה בתקנות של שעת חירום.

מיקי לוי: למה?

מיקי לוי: למה 90 מיליארד?

מיקי לוי: למה לא 100 מיליארד?

מיקי לוי: מי עשה את החישובים?

מיקי לוי: מביאים מסגרת כמו מסגרת אשראי בבנקים, ו-"יאללה, תעשו עם זה מה שאתם רוצים".

מיקי לוי: אף אחד לא יודע מה הקריטריונים.

מיקי לוי: מה המסגרת שחושבה?

מיקי לוי: 90 מיליארד.

מיקי לוי: אבל מה היחס בין הכסף שמועבר להתמודדות עם הקורונה לעומת הצרכים האחרים?

מיקי לוי: איך נדע שכסף יוצא להתמודדות עם הקורונה ולא, סתם לדוגמה, למטוס ראש הממשלה או עבור המשנה לראש הממשלה או השד יודע מה?

מיקי לוי: מכיוון שאין פילוח אני יכול להגיד הכול.

מיקי לוי: חייבים אישור של ועדת הכספים בכל הנוגע למשבר הקורונה.

מיקי לוי: אסי, 3ב דווקא אומר שחייבים את ועדת הכספים.

מיקי לוי: אדוני, אני מבקש שיהיה פיקוח של הכנסת באמצעות ועדת הכספים.

מיקי לוי: הממשלה חייבת לוועדת הכספים דין וחשבון על ניהול התקציב ההמשכי והשימושים בו.

מיקי לוי: בשלב הזה אני אומר לך שהתקנות שמוצעות מחייבות פיקוח פרלמנטרי.

מיקי לוי: אני הגשתי בסך הכול ארבע הסתייגויות.

מיקי לוי: אני בעד ה-500 שקלים, אני בעד הכסף, אני בעד הכול – אבל אני מבקש פיקוח.

מיקי לוי: לא יכול להיות שניתן צ'ק פתוח.

מיכל שיר סגמן: אני מצטרפת למיקי.

מיקי לוי: כולם יצטרפו אליי.

מיקי לוי: אלה הרבה שעות של דיונים ושל נאומים.

מיקי לוי: אני לא רוצה לעשות את זה, אני מוכן להגיש את ההסתייגויות שלי לייעוץ המשפטי, ומה שהוא יחליט – מקובל עליי.

מיקי לוי: ההשגות האלה מדברות רק על פיקוח של ועדת הכספים.

עודד פורר: לפני שאני מעביר את רשות הדיבור הלאה, אני רוצה לומר לך, שי, שמיקי אמר דבר נכון.

עודד פורר: אמירותיך נהדרות ואנחנו סומכים עליך מאוד, אבל יכול להיות שבשבוע הבא תהיה ממשלה, יכול להיות שיהיה מנכ"ל משרד אוצר אחר, והוא יגיד "חברים, מה שאמר שי באב"ד לפרוטוקול הוא מדהים, אבל.

עודד פורר: ..".

עודד פורר: יש בדיחה על אחד שנשארו לו 100 דולר אחרונים.

עודד פורר: הוא מגיע למרוץ סוסים, פתאום הוא רואה איזה סוס קורץ לו, אומר לו "עליי".

עודד פורר: הוא שם את כל מה שנשאר לו, את 100 הדולר האחרונים, על הסוס.

עודד פורר: הסוס מוביל כל המרוץ, עד שבשנייה האחרונה עוקף אותו סוס אחר.

עודד פורר: ההוא הולך אבל וחפוי ראש, רואה את הסוס שקרץ לו, ואומר "נו, מה?".

עודד פורר: הסוס אומר לו "מה אני אעשה, לא הלך".

עודד פורר: אני לא יודע אם אתה תהיה בתפקיד בעוד שבוע או שבועיים, ואז מה נוכל להגיד, הלכו ה-100 דולר ששמנו על הסוס הזה.

שי באב"ד: היו"ר צודק, אבל יש לי שתי הערות.

שי באב"ד: אחת, אנחנו אמורים להציג את עיקרי התוכנית מחר, וככל שירצו, נוכל לחזור מחר בערב או ביום רביעי לוועדה ולהציג לה את עיקרי התוכנית אחרי שהוצגה בממשלה.

שי באב"ד: ככה שאלא אם כן יקימו ממשלה ב-24 השעות הקרובות וגם ייכנס שר חדש שיפטר אותי – אני עדיין אוכל להציג את זה בפניך, אדוני היו"ר.

שי באב"ד: אין לנו בעיה עוד השבוע לחזור עם עיקרי התוכנית ולהראות את עיקרי התוכנית שהצגנו עכשיו, אחרי שזה יעבור בממשלה בצורה מסודרת.

שי באב"ד: דבר שני, ההצהרה הזאת היא לא רק שלי, נמצאים פה גם הממונה על התקציבים והיועץ המשפטי של משרד האוצר.

שי באב"ד: אנחנו, כל חברי ההנהלה שנמצאים פה, מתחייבים לכם שאנחנו נחזור ונציג לכם את עיקרי התוכנית אחרי שזה יעבור ממשלה, ובנוסף, ככל שתהיה סטייה, נאשר את הסטייה הזאת מולכם.

שגית אפיק: אבל שי, אי אפשר לדבר איתנו על שינוי תקציבי של 15% מתוכנית שאנחנו לא יודעים אפילו מהי.

שגית אפיק: אי אפשר לדבר איתנו על זה, אנחנו לא יכולים לכתוב דבר כזה בחוק.

שגית אפיק: אנחנו לא יכולים לכתוב בחוק שאתה תבוא אלינו עם סטייה של 15% כשאנחנו לא יודעים ממה הסטייה, לא יודעים מה הבסיס.

עודד פורר: תבין, שי, אין לך בוועדה הזאת רוב לתהליך הזה.

שי באב"ד: בסדר, אז בואו תציעו מה אפשר לעשות.

שי באב"ד: אתם רוצים שנחכה עם זה?

שי באב"ד: נחכה.

שי באב"ד: תהיה ממשלה מסודרת ורק אז נבוא אליכם, זאת גם אפשרות.

שי באב"ד: אני לא יודע לאשר אצלך משהו לפני שהממשלה אישרה, אין מה לעשות.

שי באב"ד: כמו שאמרה היועצת ובצדק, מטרתכם לפקח על הממשלה, לא להחליף אותה - - -

קריאות: - - -

עודד פורר: סליחה, קטי ומיכל, מי שלא קיבל רשות דיבור לא ידבר.

עודד פורר: אנחנו נמצא את הפתרון.

עודד פורר: יכול להיות שניקח את מה שהצגתם לנו פה בעל-פה, נכניס את זה לחקיקה בדרך כזו או אחרת ונאשר את החוק.

עודד פורר: חברת הכנסת אורית פרקש, בבקשה.

אורית פרקש הכהן: אני רוצה לדבר בשם עצמי ואני מקווה שגם בשם חברי הוועדה והיושב-ראש.

אורית פרקש הכהן: אנחנו מבינים שהתקופה היא לא תקופה רגילה, אנחנו מבינים שזאת תקופה שבה נצטרך להתגמש מעט בכל הדרישות לסדר וניקיון חקיקתי.

אורית פרקש הכהן: אבל בכל זאת הייתי שמחה לקבל תשובות לשלוש שאלות שיש לי למנכ"ל משרד האוצר והממונה על התקציבים.

אורית פרקש הכהן: אחת, רציתי להבין מהם המקורות התקציביים המתוכננים ברמה העקרונית לחבילה המאוד גדולה הזאת.

אורית פרקש הכהן: אנחנו מבינים שהעולם כולו נדרש לפתיחת כל פרצה של גירעון, של יעדי גירעון, של תקציב, אנחנו לא חריגים בזה מיתר מדינות העולם.

אורית פרקש הכהן: אני רוצה להבין מהם המקורות התקציביים שאתם שוקלים כדי לתקצב את הדברים הללו.

אורית פרקש הכהן: מיסים?

אורית פרקש הכהן: איזה מיסים?

אורית פרקש הכהן: כי בהחלטה לא ראיתי שום הסדר לדבר הזה.

קריאה: גירעון.

אורית פרקש הכהן: גם לגירעון אמורה להיות איזושהי תוכנית יציאה.

שי באב"ד: בשלב הזה אנחנו מגבילים את ה - - -

אורית פרקש הכהן: שנייה, שי, תן לי לשאול במרוכז.

עודד פורר: שש, תאסוף את השאלות.

עודד פורר: אתה חייב להתאפק.

אורית פרקש הכהן: אני שואלת כדי להבין, כדי לדעת.

אורית פרקש הכהן: דבר שני, אני מתייחסת לסעיף בהצעת החוק שבעצם אומר שאנחנו באים לכנסת ממקום שבו יש תקציב של אחד חלקי 12 לחודש ואנחנו בעצם מתחילים לעשות כאן פריסה חודשית עד סוף דצמבר שבה כל חודש מקבל איזושהי שבירה באחוזים של תוספת מעבר לתקציב של אחד חלקי 12.

אורית פרקש הכהן: מהנתונים של הכנסת, ממה שאנחנו חישבנו, הסכום הזה מצטבר לבערך 34.2 מיליארד שקלים.

אורית פרקש הכהן: ופה יש פער מאוד גדול לעומת הסכום הגדול שמבקשים.

אורית פרקש הכהן: אני מבינה שחלקו בבריאות, חלקו בביטוח הלאומי, ואני אשמח ששאול יסביר לי את הפער, כי בהצעת החוק זה לא ברור.

אורית פרקש הכהן: פתרון שאני מציעה.

אורית פרקש הכהן: למה שאנחנו לא נשב בוועדה הזאת והפעם נאשר את אפריל-מאי?

אורית פרקש הכהן: ניתן אופק של חודשיים של הליכה בפריסה של התוספת על אחד חלקי 12.

אורית פרקש הכהן: אני מניחה שעד מאי תהיה תוכנית סדורה ומעודכנת ותהיה תוכנית יציאה מהמשבר הכלכלי של הקורונה.

אורית פרקש הכהן: כלומר, אנחנו כאן בכנסת נאשר את התוספת על האחד חלקי 12 אבל רק לאופק של החודש או חודש וחצי הקרובים, פלוס דברים שהם אקסוגניים.

אורית פרקש הכהן: הדבר השלישי הוא משהו שאמרתי בבוקר בוועדה ואמרתי שאני אחזור על זה גם בדיון בערב.

אורית פרקש הכהן: אני הוצאתי היום מכתב להנהלת האוצר ולראש הממשלה ולשר האוצר.

אורית פרקש הכהן: אני רוצה להבין את עמדתכם ביחס לשחרור הדרגתי של המשק העסקי.

אורית פרקש הכהן: הרי בסוף כולנו מבינים שכל התוכניות האלה הן הנשמה, הן פלסטר, אבל לא זה מה שבסוף יאפשר להחזיק מעמד לאורך זמן.

אורית פרקש הכהן: אני רוצה להבין מה אתם עושים, אל מול השיקולים של משרד הבריאות, כדי לתת יותר דגש לתמריץ של פתיחה הדרגתית של המשק, ומתי.

עודד פורר: תודה.

עודד פורר: חבר הכנסת טיבי, בבקשה.

אחמד טיבי: בכל מה שקשור לבקרה והפיקוח של ועדת הכספים על כל מהלך פיננסי קרדינלי, הרשימה המשותפת מצטרפת להסתייגויות של חבר הכנסת מיקי לוי אחד לאחד.

אחמד טיבי: בנושא השני, לגבי חברי הצוות הרפואי שהוכנסו לבידוד, אנחנו מבקשים – בשם כל חברי הכנסת, אני חושב – שתקופת הבידוד כתוצאה מהחשיפה - - -

קטי קטרין שטרית: רגע, שי, אתה חייב לשמוע את זה, כי כולנו מצטרפים לנושא הזה.

שי באב"ד: סליחה, פשוט יש לנו הוראות תקש"ח שראש הממשלה עושה, ולכן אני קופץ בין הדברים.

שי באב"ד: אני מתנצל.

קרן ברק: דברי לשאול מרידור, הוא נמצא.

עודד פורר: זה לא משנה, אנחנו מדברים לפרוטוקול.

עודד פורר: תמשיך, אחמד.

אחמד טיבי: אני אומנם הרופא היחידי בכנסת, אבל כל חברי הכנסת מצדיעים לכל אנשי הצוות הרפואי, בעיקר אלה שנכנסו לבידוד כתוצאה מחשיפה לווירוס הקורונה.

אחמד טיבי: אני מדבר לא רק על הרופאים אלא על כל אנשי הצוות הרפואי, כולל עובדי הניקיון, נותני השירותים, נהגים, טכנאי רנטגן, אחיות, רופאים – כל אנשי הצוות הרפואי במסגרת עבודתם.

אחמד טיבי: אני מבקש שהתקופה הזאת תוכר כימי עבודה, והתשלום ייעשה על פי ההסכמים הקיבוציים הייחודיים שנחתמו לתקופת המלחמה בקורונה.

אחמד טיבי: אני חושב שהדרישה הזאת היא דרישה מוסרית ביותר.

אחמד טיבי: אם אנחנו לא מצליחים להעביר את ההסתייגות שמבקשת להחשיב את תקופת הבידוד כתוצאה מחשיפה לנגיף הקורונה לחברי הצוות הרפואי כולם, אז אנחנו נכשלנו.

מיקי לוי: אני מגבה אותך לחלוטין בעניין הזה.

קטי קטרין שטרית: כולנו.

קרן ברק: כולם.

אחמד טיבי: זו דרישה של כולנו, אדוני היושב-ראש, קואליציה ואופוזיציה.

אחמד טיבי: אני גם פניתי למשרד האוצר באופן אישי בנושא הזה.

קטי קטרין שטרית: הוא אמר שיש לזה פתרון.

קטי קטרין שטרית: כשהוא יגיע תגיד לו שיציג את הפתרון.

אחמד טיבי: שמעתי אותו צועק שיש לו פתרון.

אחמד טיבי: אני לא יודע מה הפתרון.

אחמד טיבי: בדרך כלל כשפקי

אחמד טיבי: די אוצר אומרים לנו את זה תוך כדי לחץ של לאלץ אותנו להצביע, אז כנראה שיש בעיה או פסאודו פתרון.

אחמד טיבי: אנחנו דורשים פתרון.

עודד פורר: תודה.

עודד פורר: חבר הכנסת עוזי דיין, בבקשה.

עוזי דיין: סוכם שהנכים יקבלו 500 שקל.

עוזי דיין: יש קבוצה אחת מתוך הנכים, נכי צה"ל, שלא מקבלת את זה.

עוזי דיין: למה הם לא מקבלים את זה?

עוזי דיין: כי הם מטופלים על ידי משרד הביטחון ולא על ידי הביטוח הלאומי.

עוזי דיין: הצעתי היא שאנחנו נקרא למשרד הביטחון לשלם את זה.

עוזי דיין: מבחינת האוצר זה בסדר כל עוד זה במימון של משרד הביטחון.

עוזי דיין: מנכ"ל משרד הביטחון מכיר מאיתנו את ההצעה הזאת, ולא ענה לה.

עוזי דיין: אני מבקש החלטה שלפיה ועדת הכספים קוראת למשרד הביטחון לממן את 500 השקלים של נכי צה"ל.

עוזי דיין: לדעתי החלטה כזאת תספיק כדי שהדבר יתבצע.

עודד פורר: תודה.

עודד פורר: חבר הכנסת שמולי, בבקשה.

איציק שמולי: יש לי הערות לעצם סעיפי החוק אבל אני אגיד אותן בהמשך.

איציק שמולי: לגבי העניין של הפיקוח הפרלמנטרי, בהתייחס למה שאמר מיקי, אני מאוד מאמין ביכולת ובצורך של הכנסת לפקח.

איציק שמולי: עם זאת, צריך לזכור שיש פה נסיבות מיוחדות.

איציק שמולי: בסופו של דבר, אדוני היושב-ראש, האחריות עליך ועלינו היא למצוא את שביל הזהב.

איציק שמולי: זאת אומרת, שהכנסת לא תתפרק לחלוטין מאחריותה לפקח, ועם זאת, הליכה לקצה השני יכולה להביא למצב של לשפוך את התינוק עם המים.

איציק שמולי: והרי אנחנו לא רוצים להימצא במצב שבו ועדת הכספים תעמוד מחר בבוקר מול הציבור ותסביר למה המענקים מעוכבים.

איציק שמולי: אז זה האתגר שעומד לפנינו - - -

מיקי לוי: יש פתרון.

איציק שמולי: אני עוד לא יודע מה המנגנון ומה הפתרון, אני רק מציע שאף אחד מהצדדים לא יעלה עכשיו על עצים גבוהים, כדי שלא נסיים פה בבוקר.

איציק שמולי: צריך למצוא את שביל הזהב שיאפשר גם פיקוח פרלמנטרי נאות וסביר, וגם לאשר את התוכנית הזאת, שנועדה להקל על אזרחי ישראל.

עודד פורר: אני מסכים עם חבר הכנסת שמולי.

עודד פורר: תראו, אנחנו מעוניינים לאשר את החוק עוד הלילה.

מאיר כהן: יש איזו הערכת מצב?

מאיר כהן: אנחנו הקדמנו עכשיו את פתיחת המליאה לאחת.

עודד פורר: אז מה שאני רוצה לעשות זה להתחיל בהקראה של החוק.

עודד פורר: הרי ההסתייגויות של חברי הכנסת די ברורות, ברור מה אנחנו רוצים.

עודד פורר: אני נקריא את החוק, היועצת המשפטית תשלב בתוכו את ההסתייגויות שעלו מתוך הדברים של חברי הכנסת, כולל קביעה של המסגרות בהתאם לתוכנית שהציג לנו הממונה על התקציבים.

עודד פורר: הממונה על התקציבים הציג לנו תוכנית עם מספרים, ואנחנו נכניס אותה בתיקון.

עודד פורר: השאיפה היא לאשר את החוק עוד הלילה.

עודד פורר: תראו, אני באמת רוצה לתת לכולם לדבר, אבל אנחנו יכולים לבלות פה עוד שעה וחצי של הצעות לסדר.

עודד פורר: או שנתחיל בהקראה ונריץ את החקיקה.

עודד פורר: תוך כדי הקראה, ככל שיהיו הערות לחברי הכנסת, נוכל להכניס אותן.

קרן ברק: יש לי שאלה.

קרן ברק: אתה דיברת על היקף הארנונה.

קרן ברק: אתם נותנים גורף?

שאול מרידור: כן.

שאול מרידור: לשלושה חודשים.

קרן ברק: יש לי שאלת הבהרה.

קרן ברק: הארנונה כוללת את הבנקים, את חברות הביטוח, את הסופרים וכן הלאה?

עודד פורר: רק עסקים סגורים, עסקים שנפגעו מהקורונה.

עודד פורר: נעשה הפסקה של חמש דקות - - -

אחמד טיבי: לפני ההפסקה, שי, תישאר בבקשה.

אחמד טיבי: שי, כבר דיברתי פעמיים, ביקשתי ממך להישאר, אז תישאר.

שי באב"ד: סליחה, אני אשאר כדי שחבר הכנסת יוכל להגיד לי.

קטי קטרין שטרית: שי, הוא מדבר על מה שאנחנו דיברנו, זה אותו נושא.

אחמד טיבי: קודם כשהתחלתי לדבר שי יצא להתייעצות בחוץ.

אחמד טיבי: שי, אני דיברתי על הצורך לחשב את ימי הבידוד של הצוות הרפואי כשכר עבודה לכל דבר לפי ההסכמים של תקופת הקורונה.

עודד פורר: במקרה הזה הוא דיבר בשם כל חברי ועדת הכספים.

שי באב"ד: אני חושב שהצהרתי בוועדת כספים, אמרתי שיש שם בעיה, אמרתי שזו בעיה שצריכים לפתור אותה.

שי באב"ד: אלון מסר, יש עדכון לדבר הזה?

שי באב"ד: מה הפתרון לנושא של הבידוד של הרופאים?

קטי קטרין שטרית: לא רק רופאים, כל הצוות.

אחמד טיבי: כל הצוות הרפואי, כולל מנקות.

עודד פורר: כל עובדי בית החולים.

שי באב"ד: - - -

עודד פורר: שי, סליחה, אתה לא יכול לנהל דיון אישי מול חברי הכנסת.

עודד פורר: אני אומר את זה גם לחברי הכנסת, אי אפשר לנהל את הדיון בצורה כזאת, זה לא יכול להימשך כך.

עודד פורר: אני רוצה להתחיל בהקראה של החוק.

עודד פורר: יש פה נושא שעלה שהבטחנו שתהיה לגביו תשובה של האוצר.

עודד פורר: אתה אומר שזה גמור.

עודד פורר: אלון מסר, אתה הכתובת?

 << דובר >> אלון מסר: אני מעדכן שאנחנו נמצאים במשא ומתן עם ארגוני הרופאים לגבי איך להסדיר את זה.

עודד פורר: בקיצור, זה לא גמור.

 << דובר >> אלון מסר: יש מורכבויות שונות שנכון לרגע זה הן לא ברורות, אבל אני לא חושב שהן בלתי פתורות.

 << דובר >> אלון מסר: הנושא עצמו נמצא בדיון ואין מחלוקת לגבי חלק מהסוגיות עצמן - - -

אחמד טיבי: עודד, תעביר את זה כהסתייגות.

עודד פורר: בסדר גמור.

עאידה תומא סלימאן: עודד, יש עוד הסתייגויות.

עאידה תומא סלימאן: עודד, אני מבקשת כבר הרבה זמן לדבר, יש לי הסתייגויות לגבי נושאים שעלו אצלי בוועדה ואני לא מקבלת שום תשובה עליהם.

עודד פורר: אני חייב לומר שהרשימה המשותפת השתלטה פה על הדיון.

אחמד טיבי: הרשימה היחידה שיש לה נציגות מלאה בוועדות.

עאידה תומא סלימאן: עבדנו בשבועיים האחרונים.

עודד פורר: חבר הכנסת אוסאמה סעדי, בבקשה.

עודד פורר: ואחר כך חברת הכנסת עאידה תומא סלימאן.

מיכאל ביטון: גם אני רוצה.

עודד פורר: חברים, אנחנו לא נגיע להקראה ולהצבעה.

עודד פורר: חברים, אני רוצה להתחיל הקראה.

עודד פורר: בסוף ההקראה יהיה זמן לשאלות.

עאידה תומא סלימאן: אבל עודד, אתה אמרת שתשלב הסתייגויות.

שגית אפיק: תוך כדי הסעיפים.

עודד פורר: במהלך ההקראה.

שגית אפיק: חברים, אני רוצה להסביר את המושג הסתייגות.

שגית אפיק: ההסתייגות היא לסעיף ספציפי.

שגית אפיק: כשנקריא את הסעיף, כל מי שיש לו הסתייגות לאותו סעיף – תאמרו אותה, ואז נראה מה אנחנו עושים, האם הוועדה רוצה להכניס אותו או להשאיר אותו כהסתייגות.

עודד פורר: בדיוק.

שגית אפיק: אסי, אני אקריא ואתה תסביר את הסעיפים.

שגית אפיק: הצעת חוק יסוד: משק המדינה (הוראת שעה לשנת 2020) כלומר, הוראת השעה למעשה מתחילה מיום התחילה, שזה יום הפרסום.

שגית אפיק: שי, אסי, מתי התוכנית לפרסם את זה?

אסי מסינג: תכף אני אסביר איך זה בא לידי ביטוי בתוך הרכיבים.

אסי מסינג: תקראי את הרכיבים.

שגית אפיק: אני לא אקריא הכול.

שגית אפיק: תעשה את זה מהר.

אסי מסינג: אני מזכיר שכרגע אנחנו נמצאים במסגרת תקציב המשכי – החודשים ינואר, פברואר ומרץ כבר בוצעו, ואנחנו בתחילתו של חודש אפריל.

אסי מסינג: אם היינו מגיעים לפסקה (2) היינו רואים איך זה בא לידי ביטוי.

אסי מסינג: (2)(א) מדברת על כך שבחודשים אפריל עד דצמבר של שנת 2020 רשאית הממשלה להוציא את ההוראות המפורטות להלן.

אסי מסינג: כלומר, מה שכבר בוצע – בוצע.

אסי מסינג: ועכשיו אנחנו מתייחסים מאפריל ואילך.

אסי מסינג: פסקה קטנה (א) מדברת על ההוצאה שהיא הוצאה ללא חוב, שהיא למעשה עם הביטוח הלאומי הרגיל.

אסי מסינג: זאת הוצאה במסגרת של ה-400 מיליארד שקל חלקי 12.

אסי מסינג: זאת ההוצאה שתוצא מאפריל חודש אחרי חודש.

אסי מסינג: פסקה (ב) מדברת על קופסת הקורונה, שהיא התוספות שיש על ה-400 מיליארד שקל לכל חודש.

אסי מסינג: מתוך ה-400 מיליארד יש לנו בחודש אפריל 2.65 בניכוי ההוצאות שהוצאו בחודש מרץ לשם התמודדות עם המשבר שנוצר בשל קורונה.

אסי מסינג: בחודש מאי יש 1.78%, בחודש יוני יש 1.31%, בחודש יולי 0.85%, בחודש אוגוסט 0.61% ובחודשים ספטמבר, אוקטובר, נובמבר ודצמבר – 0.35%.

אסי מסינג: כל אחד מהם זה מאותו בסיס של ה-400 מיליארד ש"ח.

אסי מסינג: בעצם אנחנו מתייחסים עכשיו לחודשים החל מאפריל ועד סוף השנה.

אסי מסינג: ככל שיאושר תקציב באמצע, כמובן שאין לזה יותר משמעות.

אסי מסינג: סעיף קטן (ג) מדבר על החזר החובות שאינו החזר חובות קרן מכאן ואילך, סכום שאינו עולה על 100 מיליארד ש"ח.

אסי מסינג: סעיף קטן (ד) מדבר על החזר החובות לביטוח הלאומי שהוא בנוסף למה שיש בתוך 400 מיליארד השקלים.

אסי מסינג: מדובר על סכום שלא יעלה על 16.1 מיליארד שקלים חדשים, מאפריל ועד סוף השנה.

אסי מסינג: סעיף קטן (ה) מדבר על סעיפי ההוצאה המותנית בהכנסה, וסעיף (ו) מדבר על ההוצאה של המפעלים העסקיים.

אסי מסינג: בגדול, מה שמוצע שם זה סכומים של הבסיס של ההכנסות שמיועדים לבצע את ההוצאה המותנית בהכנסה או את ההוצאה של המפעלים העסקיים.

אסי מסינג: למעשה התקבולים שמתקבלים הם מה שמוצע.

אסי מסינג: אלה הרכיבים שאותם אנחנו מבקשים לפרק ולהוסיף להם תוספות, תוך התייחסות למה שבוצע עד עכשיו ולמה שיבוצע מכאן ואילך.

עודד פורר: יש הערות לסעיף?

שגית אפיק: אסי, תקריא את פסקה (1).

אסי מסינג: ההגדרה הזאת היא למעשה הוצאה שאינה כוללת החזר חובות.

אסי מסינג: היא כוללת ביטוח לאומי, אבל לא כוללת החזר חובות.

אסי מסינג: כלומר, מה שההגדרה הזאת נותנת זה למעשה את מה שהיה צריך לצאת לפי חלוקה של 400 מיליארד חלקי 12 כפול 3.

שגית אפיק: כמה כסף זה יוצא?

שלמה קרעי: 100 מיליארד.

אסי מסינג: בערך 100 מיליארד.

שגית אפיק: איפה נכנס ההסכם עם הביטוח הלאומי לגבי המענק של ה-500 שקלים?

אסי מסינג: ההסכם עם הביטוח הלאומי הוא לא החזר חובות של הביטוח הלאומי.

אסי מסינג: הוא נכנס במסגרת חודש אפריל בתוספת הקורונה (ב)(1).

שגית אפיק: זאת אומרת שזה ייצא בחודש אפריל, אבל רק אחרי שיש לכם הסכם.

אסי מסינג: כן, כמובן.

שגית אפיק: איך מתמודדים עם העניין הזה של ההסכם בוועדת העבודה והרווחה?

אסי מסינג: אנחנו מנסים לראות אם יש אפשרות להניח הצעת חוק שמשנה את ההסמכה של הוועדה.

שגית אפיק: הלילה?

אסי מסינג: כן, הלילה.

שגית אפיק: הצעת חוק?

אסי מסינג: כן, הצעת חוק ממשלתית שבמסגרתה יוחלט, בהוראת שעה לתקופה קצרה, שלעניין סעיף 9 לחוק הביטוח הלאומי, במקום - - -

שגית אפיק: הלילה הם יביאו הצעת חוק שהיא חוק רגיל - - - ?

אסי מסינג: אנחנו בודקים את החלופה הזאת.

שגית אפיק: אז לצורך העניין כרגע זו לא הסתייגות שהוועדה צריכה להכניס, כי אתם תביאו חוק אחר.

אסי מסינג: אנחנו בודקים את האפשרות הזאת, כן.

עאידה תומא סלימאן: אפשר להכניס פה הסתייגויות?

מיכאל ביטון: ההסתייגויות שהיו פה לגבי איך מחלקים את ה-500 שקל בכלל לא יידונו?

אסי מסינג: אני רק מבהיר שהעמדה המשפטית של הממשלה היא שלא ניתן לתקן בחוק יסוד חוק רגיל, ולכן יש קושי, גם אם זה בהסתייגות, להכניס עכשיו בסעיף הזה התייחסות לחוק הביטוח הלאומי.

אוסאמה סעדי: אי אפשר לתקן חוק רגיל בחוק יסוד?

אסי מסינג: לא, לא ניתן.

עודד פורר: זאת פרקטיקה שהם לא מתים עליה ב - - -

אסי מסינג: היא גם לא נעשתה.

עודד פורר: אוסאמה שואל למה אי אפשר לתקן חוק רגיל בחוק יסוד?

אוסאמה סעדי: אנחנו מגישים הסתייגות עכשיו.

אוסאמה סעדי: לאור שעת החירום, אני חושב שבמקום להביא עכשיו חוק, אפשר - - -

עודד פורר: ברור, תודה.

אוסאמה סעדי: שגית, אפשר לעשות את זה?

אוסאמה סעדי: אנחנו מגישים הסתייגות לתקן את החוק הרגיל - - -

עודד פורר: אוסאמה, השאלה ברורה.

עודד פורר: היועצת המשפטית, מה עמדתך לגבי תיקון חוק רגיל באמצעות חוק יסוד?

שגית אפיק: יש עם זה בעיה, זה דבר שהוא לא מקובל.

שגית אפיק: חוק יסוד נעשה מכוח הסמכות המכוננת של הכנסת ולא מכוח הסמכות שלה כרשות מחוקקת, ולכן, ככלל, לא מתקנים חוק רגיל בחוק יסוד.

אוסאמה סעדי: אבל אנחנו בשעת חירום - - -

שגית אפיק: אבל אומרת הממשלה שיש לה פתרון שהוא בדרך המלך ושהיא יודעת להביא הצעת חוק עוד הלילה.

שגית אפיק: אני חושבת שזה פותר את הבעיה.

אסי מסינג: אני מדגיש שוב, אנחנו בוחנים את ההיתכנות של זה.

אסי מסינג: אנחנו תוך כדי תהליך.

אוסאמה סעדי: שגית, אנחנו רוצים כן להגיע למצב - - -

עודד פורר: אוסאמה, הנקודה ברורה.

עודד פורר: בוא נתקדם ואז נראה לאן זה הולך.

עודד פורר: חברת הכנסת עאידה תומא סלימאן, שאלה, ואחרי זה חבר הכנסת ביטון.

שלמה קרעי: עודד, אתה מדלג על כל הרשימה שאני שולח.

עודד פורר: אין רשימה, יש שאלות ספציפיות והצעות בנוגע לתיקון החקיקה.

עודד פורר: הצעות לסדר וכל נושא מסביב – בדיון שיתקיים באחת בלילה.

עודד פורר: חברת הכנסת עאידה תומא סלימאן, בבקשה.

עאידה תומא סלימאן: בכל מה שקושר לתשלומים של הביטוח הלאומי יש כמה קבוצות שאין אף התייחסות מצד האוצר כדי לפתור את הבעיות שלהם.

עאידה תומא סלימאן: לכן אנחנו מציעים שהם יהיו חלק ממה שהביטוח הלאומי אמור להחזיר כחל"תים או כדמי אבטלה.

עאידה תומא סלימאן: אחת מהן זה העניין של שכירים בני 18 עד 20 שאיבדו את עבודתם עקב משבר הקורונה.

עאידה תומא סלימאן: עוד סעיף זה שכירים בעלי שליטה שיצאו - - -

שלמה קרעי: עצמאים, לא שכירים.

עאידה תומא סלימאן: לא, יש שכירים בעלי שליטה.

עאידה תומא סלימאן: הם שכירים בחברות בע"מ.

עאידה תומא סלימאן: וגם יש את הנושא של השכירים שפוטרו מעבודתם או יצאו לחל"ת.

עאידה תומא סלימאן: אנחנו מבקשים שתשלומי הביטוח הלאומי לא יגרעו כהוא זה משאר הקצבאות והתשלומים שלהם זכאים מבוטחי הביטוח הלאומי, כלומר קצבות המחיה שלהם.

עודד פורר: תודה.

עודד פורר: חבר הכנסת ביטון, בבקשה.

מיכאל ביטון: אני מבין שהסעיף הזה יצטרך חקיקה עוד הלילה כדי לאשר את התוספת התקציבית של ביטוח לאומי.

מיכאל ביטון: האם אנחנו כוועדה בכלל נדון או נשקול את אופן חלוקת ה-500 שקל?

מיכאל ביטון: למשל שיהפכו לדיפרנציאליים.

מיכאל ביטון: או שזה כבר לא לדיון, אלא זה פשוט מה שיקרה?

שגית אפיק: זו שאלה למשרד האוצר.

שגית אפיק: החוק שהם מביאים הלילה הוא בסך הכול לשינוי הוועדה המוסמכת להתייעצות על ההסכם מול הביטוח הלאומי – מוועדת העבודה והרווחה לוועדה אחרת.

שגית אפיק: זה התיקון שהם יביאו בחוק.

אסי מסינג: ההסכם עצמו יובא להתייעצות עם הוועדה.

עאידה תומא סלימאן: לאיזו ועדה אתם רוצים להעביר?

אסי מסינג: לאחת מהוועדות הקבועות.

שגית אפיק: אתה מתכוון לוועדות שהוקמו.

שגית אפיק: זה יהיה כנראה ועדת הכספים הזמנית.

אסי מסינג: כן.

עאידה תומא סלימאן: אבל היא גם כן ועדה זמנית.

עאידה תומא סלימאן: אז למה לא ללכת על ועדת רווחה ועבודה?

שגית אפיק: כי ועדת הכספים הזמנית קבועה בחוק, והוועדה לענייני עבודה ורווחה שהוקמה היא ועדה מיוחדת, ואם מפנים בחוק, אפשר להפנות רק לוועדה שהיא בחוק.

מיכאל ביטון: אז שגית, את אומרת שבשלב הבא הם יביאו את ההסכם שלהם - - -

שגית אפיק: הם יביאו את ההסכם להתייעצות.

שגית אפיק: אני מבינה שגם זה יקרה הלילה.

שגית אפיק: זו שאלה לאוצר.

מיכאל ביטון: עוד שאלת הבהרה.

מיכאל ביטון: הם יביאו את ההסכם לחלוקת 500 ש"ח לכל ילד והוועדה תדון בהסכם הזה?

שגית אפיק: כדאי לדייק.

שגית אפיק: הם רק יתייעצו איתה.

שגית אפיק: היא לא יכולה לאשר או לא לאשר, אלא היא יכולה להביע את דעתה ועליהם לשמוע את דעתה בנפש פתוחה וחפצה, אבל גם אם היא מביעה סייגים, בסופו של דבר הסמכות נשארת אצלם.

מיכאל ביטון: אבל לתת פתאום 500 שקל היא לא פעולה שקבועה בחוק, זאת פעולה מיוחדת של הממשלה.

מיכאל ביטון: היא יכולה לעשות את זה על דעת עצמה?

שגית אפיק: היא עושה את זה בהסכם עם הביטוח הלאומי.

מיכאל ביטון: אבל מתוקף מה ההסכם הזה?

 << דובר >> אלון מסר: מתוקף סעיף 9 לחוק.

עאידה תומא סלימאן: אבל זה טעון אישור.

עאידה תומא סלימאן: בגלל זה אתם מביאים את החוק.

אסי מסינג: אני אסביר.

אסי מסינג: סעיף 9 לחוק הביטוח הלאומי קובע שניתן להשיג הסכם בין הממשלה לבין הביטוח הלאומי בדבר מענקים חד-פעמיים לצורך מטרות סוציאליות שאינן מעוגנות במפורש בחוק הביטוח הלאומי.

אסי מסינג: הדבר נעשה בעבר בהקשרים שונים.

אסי מסינג: המענקים שעליהם מדובר כרגע בדיוק עונים לצורך הזה של סעיף 9.

אסי מסינג: מדובר במענקים חד-פעמיים.

אסי מסינג: כך נעשה בעבר בהקשרים שונים, החל ממענקי חימום, תוספת ניידות וכו'.

עודד פורר: תודה.

עודד פורר: אנחנו רוצים להמשיך בהקראה.

עודד פורר: יש עוד שתי הסתייגויות של חבר הכנסת סעדי לסעיף הזה.

עודד פורר: יש עוד הסתייגויות?

אוסאמה סעדי: בהמשך למה שאמרה חברתי עאידה וחברי חבר הכנסת טיבי, אני חושב שהעניין של הגיל הוא שיקול זר ולא צריך להכניס אותו, ולכן אנחנו מבקשים שהחל"תים וגם המענקים לעצמאים יחולו על כל מי שיש לו עסק או מי שבחל"ת והוא עומד בקריטריונים.

אוסאמה סעדי: בנוסף, אני מבקש גם להכיל את זה על העסקים החדשים, ולא רק על אלה שנפתחו והגישו דוחות עד 2018.

אוסאמה סעדי: אני חושב שדווקא בעסקים החדשים צריכים לתמוך, כי עסק שהתחיל עכשיו, אם אתה לא תומך בו הוא קורס.

אוסאמה סעדי: דבר שלישי, המיסוי של המענקים, המיסוי של ה-6,000 שקל ושל ה-8,000 שקל.

אוסאמה סעדי: אני מבקש שהמענקים ישולמו עכשיו ללא מיסוי.

אוסאמה סעדי: לגבי עצמאים, אפשר שכשיוגש הדוח הסופי, רק אז מס הכנסה יתחשבנו איתו.

אוסאמה סעדי: אבל לפחות עכשיו שישלמו את ה-6,000 ואת ה-8,000 באופן מלא.

עודד פורר: תודה.

עודד פורר: יש עוד הסתייגויות לסעיף?

אסי מסינג: אני רק מזכיר שאנחנו עוסקים כרגע בתיקון המסגרות הפיסקליות והתקציב ההמשכי, אנחנו לא עוסקים בפרטי אף אחת מהחקיקות השונות ומההסדרים השונים שיוצגו בכנסת בהמשך – מביטוח לאומי, דרך המענק לעצמאים, דרך מענקים נוספים לעסקים או כל דבר אחד.

אסי מסינג: מסגרת של חוק יסוד אינה יכולה לתקן את כל דברי החקיקה האחרים, לא זה המקום.

עודד פורר: תמשיך בהקראה.

אסי מסינג: אני אסביר.

אסי מסינג: מה שמוצע בפסקה הזאת זה שניתן יהיה להעביר סכומים שלא נוצלו, כל אחד לפי המטרה שלו, לחודשים לאחר מכן, ואפשר לעשות את השימוש בהם מאוחר יותר.

אסי מסינג: כך למשל, אם במסגרת ה-אחד חלקי 12 היו חודשים שבהם נוצל קצת פחות מה-אחד חלקי 12, אפשר יהיה להעביר את היתר לחודשים שלאחר מכן.

אסי מסינג: אותו דבר לגבי מה שמכונה קופסת הקורונה – ניתן יהיה להעביר מחודש אחד לחודש אחר.

שלמה קרעי: ב-(ד) לא הגבלתם בכלל.

אסי מסינג: (ג), ו-(ד) הם בסכומים שנתיים, (ה) זה לפי תקבולים, ולכן המגבלה היא מגבלת התקבולים.

אסי מסינג: הפסקה הבאה היא פסקה שעליה נתנו מספר הערות והוצעו מודלים שונים.

אסי מסינג: אני אקריא את הנוסח שהממשלה הניחה.

אוסאמה סעדי: שגית, מאחר שאנחנו כן רוצים להעביר את הסכום של ה-500 שקל גם לקצבאות ילדים, גם לקצבאות נכים וגם לקשישים, האם אפשר שאנחנו נאשר היום את החוק ונאשר עכשיו, מראש, את הסכומים האלה חוץ מה-50 מיליארד?

אוסאמה סעדי: נאשר את זה מראש.

אוסאמה סעדי: שוועדת כספים תיתן אישור מראש לדברים האלה.

אוסאמה סעדי: למה לא?

שגית אפיק: האם האוצר מסכים להכניס את ההסדר ולעקוף את ההסכם עם הביטוח הלאומי?

שגית אפיק: זו שאלה.

שגית אפיק: שי, שמעת את השאלה שנשאלה?

אוסאמה סעדי: שי, שמעת את ההצעה שלי?

אוסאמה סעדי: אני תמיד רוצה לתת פתרונות ואתה לא שומע.

שי באב"ד: סליחה, אני מתנצל.

שגית אפיק: הוא מציע לעגן את העניין של ה-500 שקלים פה בתוך החוק, ולעקוף את כל העניין של ההסכם עם הביטוח הלאומי.

אוסאמה סעדי: לאשר את זה מראש.

אסי מסינג: שוב, אנחנו מדברים על עיגון של המענק של הביטוח הלאומי בחוק יסוד.

שי באב"ד: אני צריך את המסגרת של כל החוק כולו.

אוסאמה סעדי: נאשר את כל המסגרת וגם ניתן לך אישור מראש על המענקים האלה של הביטוח הלאומי, שתוכל להעביר אותם כבר מחר.

שי באב"ד: אבל זה בכל מקרה יקרה, אני לא צריך שתאשרו לי את זה בחוק.

שי באב"ד: ברגע שאתה מאשר לי את המסגרת ואני הולך לוועדת העבודה והרווחה - - -

אוסאמה סעדי: אבל אני רוצה לחסוך לך את ועדת העבודה והרווחה ולאשר לך מראש.

שי באב"ד: אפשר לעשות את זה?

אוסאמה סעדי: כן.

אוסאמה סעדי: למה לא?

אסי מסינג: לא, לא ניתן לעקוף את הצורך בוועדה בשביל זה.

אסי מסינג: חוץ מזה, לא זו הדרך.

מיקי לוי: אי אפשר לפרק את החוק לאלפי רסיסים.

אוסאמה סעדי: אבל זה מצב חירום.

מיקי לוי: אני מוכן.

מיקי לוי: נאשר את ה-500, וכל השאר יבוא אחרי החג.

אוסאמה סעדי: אסי, יש הסכמה של כל הוועדה על זה, אז למה אתם עומדים על העניין של לעשות את זה בחוק חדש?

אוסאמה סעדי: מתי תעשו את זה?

אוסאמה סעדי: אנחנו רוצים כן להעביר את הכסף מחר, אנחנו נותנים לכם הצעה פה אחד – ואתם מסרבים.

אוסאמה סעדי: אני לא מבין את זה, אסי.

מיקי לוי: אני אסביר לך: הם רוצים חבילה.

אוסאמה סעדי: זאת תהיה חבילה, אנחנו הרי נאשר את החוק.

אוסאמה סעדי: הרי כולנו מסכימים על זה.

מיקי לוי: עם ההסתייגויות לגבי הפיקוח.

אוסאמה סעדי: על הפיקוח הפרלמנטרי אנחנו לא נוותר, אבל על החבילה שצריכה לעבור מחר – קצבאות קשישים, קצבאות ילדים, קצבאות נכים – ניתן הסכמה מראש.

מיקי לוי: אבל אם אתה עושה את הכול היום בלילה אז מחר בבוקר הוא פתוח ואין לו בעיה להעביר.

אסי מסינג: אני אקריא את שתי הפסקאות שנותרו.

אסי מסינג: המנגנון שתיארתי כאן הוא המנגנון שאושר בהצעת החוק הממשלתית, שקובע למעשה את העובדה שיוצגו לפני הממשלה ויובאו לאישורה השימושים המתוכננים שפורטו במה שכיניתי קודם לכן קופסת קורונה, עד 7 באפריל, ולאחר מכן תהיה, עד 1 במאי, תוכנית יותר מפורטת.

אסי מסינג: שתי התוכניות הללו יונחו בפני ועדת הכספים של הכנסת, ולאחר מכן יש מנגנון שמדבר על השינויים מעל רכיבים מסוימים, בדומה למה שיש בחוק יסודות התקציב מבחינת השיעורים.

אסי מסינג: עד כאן ההסבר.

אסי מסינג: אני מבין שיש הערות לגבי המנגנון עצמו.

עודד פורר: אני רוצה להגיד משהו לחברי הכנסת.

עודד פורר: היועצת המשפטית של הוועדה אספה את ההסתייגויות שנוגעות לפיקוח על הממשלה, שלדעתי זה לב ההסתייגויות שלנו כאן.

עודד פורר: היא מתחיל לעבוד על ניסוח שהוא הניסוח שאותו אנחנו נקבל ונקדם.

עודד פורר: יש עוד כל מיני נושאים, כל אחד והרצונות שלו, אבל אני חושב שזה לב ליבו של העניין.

עודד פורר: המטרה היא להצביע היום, אחרי שהכנסנו את דרכי הפיקוח כפי שאנחנו רואים אותן.

עודד פורר: זו המהות.

עודד פורר: אני חושב שצריך להתרכז בעיקר ופחות במה שפחות.

עודד פורר: יש עוד כמה נושאי משנה - - -

מיקי לוי: יש לי שם גם הסתייגות שאומרת שכסף זה לא ישמש להסכמים קואליציוניים.

מיקי לוי: יש שם ארבע הסתייגויות שלי, ומה שהייעוץ המשפטי יחליט – מקובל עליי.

עודד פורר: כמו שאמרתי, אנחנו נלך בנתיב הזה.

עודד פורר: השאלה אם יש עוד חברי כנסת שרוצים להוסיף דברים?

אורית פרקש הכהן: שאול, רצינו לדעת מה העמדה שלך לגבי ההצעה שלי ושל הוועדה לגבי זה שנאשר את התוספת לתקציבים של אחד חלקי 12 רק לחודשיים הבאים.

אורית פרקש הכהן: אחר כך תחזרו עם היתר, עם תוכנית יותר מדויקת ומגובשת.

אורית פרקש הכהן: כמובן שמעבר לזה נאשר את התקציב לבריאות ואת הדברים הייעודיים שדיברת עליהם.

שאול מרידור: חברת הכנסת פרקש, אחרי דיונים שהיו פה בחוץ יחד עם יו"ר הוועדה הגענו לפתרון שבו הוועדה תרשום את כל התוכנית לפי סעיפים, כפי שהציעה היועצת המשפטית של הכנסת, ודרך הדבר הזה, אם יהיו חריגות אנחנו נצטרך לבוא לאישור, כמו כל תקציב רגיל.

שאול מרידור: אני חושב שהדבר הזה נותן ליו"ר הוועדה ולייעוץ המשפטי את מה שהם ביקשו מהתחלה – כלי פיקוח אפקטיבי של הפרלמנט על עבודת הממשלה.

שאול מרידור: אתם גם תרשמו בחוק את הפירוט שנתנו עכשיו ליו"ר הוועדה, ובנוסף, על כל סטייה ממנו מעל 15% אנחנו נבוא לפה, כמו בשינוי תקציבי רגיל.

אורית פרקש הכהן: זה לגבי כל סטייה מעל 15%, אבל יכול להיות שבניתם עכשיו תקציב מאוד מרווח ובעצם תצטרכו פחות מזה.

שאול מרידור: לא, לא, אני מדבר על סטייה לכל סעיף.

שאול מרידור: למשל, בריאות היא בנפרד, כך שאם אני רוצה לקחת מבריאות או להוסיף לבריאות יותר מ-15% אני חייב לבוא אלייך.

שאול מרידור: או למשל סיוע לעסקים ועצמאים.

שאול מרידור: אם אני רוצה להוסיף או להפחית 15%, אני חייב לחזור אליכם.

שאול מרידור: יש שם שישה סעיפים שונים.

שאול מרידור: להבנתי זה הפתרון שכיוונתם אליו.

שאול מרידור: עודד, נכון?

עודד פורר: כן.

עודד פורר: אני הייתי רוצה שהיועצת המשפטית תציג את השינויים שאנחנו רוצים לעשות בחקיקה.

אורית פרקש הכהן: אולי כדאי שלצורך החקיקה עצמה שאול ואסי ייכנסו לחדר שלנו.

אורית פרקש הכהן: זה נראה לי יותר יעיל.

שלמה קרעי: אורית, את ממש מזלזלת באלה שיושבים בחדר הזה.

אורית פרקש הכהן: שלמה, זה לא קשור, פשוט שגית כאן.

שלמה קרעי: אבל גם אנחנו חלק מהדיון.

שלמה קרעי: אדוני היושב-ראש, זה לא עובד ככה, אנחנו חלק בלתי נפרד מהדיון הזה.

עודד פורר: אתם חד-משמעית חלק בלתי נפרד מהדיון, אבל אני בכל זאת אשמח אם היועץ המשפטי של האוצר יהיה בחדר שלנו.

שלמה קרעי: אתה הופך אותנו לסוג ב'.

עודד פורר: אני מבקש שהיועצת המשפטית תציג לחברי הכנסת את הדברים.

אורי מקלב: אבל לפני כן, אדוני היושב-ראש, אני רוצה לדבר.

אורי מקלב: אני ריכזתי את הכול ביחד, לא רציתי להפריע באמצע הדיון.

עודד פורר: חבר הכנסת מקלב, אתה מתקבל בברכה בוועדת הכספים.

אורי מקלב: אני חצי ממלא מקום של המקום הקבוע שהיה לנו בוועדת הכספים.

אורי מקלב: בדיון כזה ובשעה כזאת אני ממלא את מקומו, ברשותו ובשליחותו, לא דווקא בהסתייגות הזאת, אלא בהצבעה באופן כללי.

אורי מקלב: אני מברך אותך, אתה מנהל את הדיון מאוד טוב.

אורי מקלב: אני מהוותיקים פה, אני מכיר ניהול של דיונים, ואתה עושה את זה בסדר גמור, כמו "זקן ורגיל".

אורי מקלב: אבל זה לא מבטיח לך להישאר בתפקיד.

עודד פורר: אורי, אתה ותיק בכנסת הרבה יותר ממני, אבל גם אני למדתי שעבודה טובה כחבר כנסת היא לא ערובה לכהונה ארוכה.

אורי מקלב: לפעמים אפילו הפוך.

אורי מקלב: אני יודע שלא זה המקום להגיש הסתייגויות, לא בחוק יסוד, אבל אנשים העלו פה דברים, ואולי תהיה איזו התרשמות שמה שלא מעלים הוא פחות חשוב.

אורי מקלב: אני רוצה להעלות את הנושא של חל"ת לכאלה שמשרתים בשירות אזרחי.

אורי מקלב: השירות האזרחי מורכב באופן מובנה מכך שכמה שעות אתה משרת בשירות אזרחי אבל גם יש לך אפשרות לעבוד במקביל.

אורי מקלב: כל אלה שהוצאו לחל"ת והם גם משרתים בשירות האזרחי – הם הוחרגו והודרו מהאפשרות לצאת לחל"ת.

אורי מקלב: זה דבר שהוא לא הוגן והוא פוגעני כלפיהם.

אורי מקלב: נכון שזה לא הנושא עכשיו, אבל אם לא כותבים את זה ואתה לא אומר את זה, בסופו של דבר זה יכול להיות משהו שיתנגדו לו.

אורי מקלב: אני רוצה להגיד במשפט שכואב לי הלב לשמוע על אנשים שהחליטו לשבור קרן השתלמות, תוכנית חיסכון.

אורי מקלב: לא נותנים את הכסף.

אורי מקלב: הבנקים באים ואומרים, אין לנו את הכסף, אין לנו אנשים שייתנו את זה.

אורי מקלב: אנשים מנסים להיכנס לחג, שוברים תוכנית חיסכון, ולא נותנים את זה.

אורי מקלב: וזה נכון גם לגבי קרן השתלמות.

אורי מקלב: כששוברים קרן השתלמות לפני שמגיעים לגיל פנסיה משלמים קנס של איזה 11%.

אורי מקלב: הדברים האלה יהיו צריכים לבוא בדיונים שלנו.

אורי מקלב: מילה אחרונה, לגבי הפיקוח הפרלמנטרי.

אורי מקלב: אנחנו צריכים לשנן לעצמנו וגם לפקידות שנמצאת פה שפיקוח פרלמנטרי זה לא אקסטרה, זה לא משהו שהוא תוספת לחקיקה.

אורי מקלב: פיקוח פרלמנטרי זה דבר שהוא מובנה בתוך החוק.

אורי מקלב: חוק אמיתי, טוב ונכון הוא חוק שהפיקוח הפרלמנטרי נמצא בו.

אורי מקלב: כל חוק שאין בו פיקוח פרלמנטרי הוא לא חוק טוב, הוא לא דרך המלך, הוא חוק לא נכון.

אורי מקלב: וכל הניסיונות האלה כל הזמן לדלג בגלל שעת חירום הם דבר שפוגם גם בתכלית החוק, גם בתהליך החוק וגם בתהליך הביצוע.

אורי מקלב: הרי כולנו יודעים כמה תהליך הפיקוח שלנו אף פעם לא גרם לנזקים, אלא רק תרם לייעול, לדברים טובים, להרחבה, ולעשות חוק הרבה יותר טוב.

אורי מקלב: תודה.

עודד פורר: חברי הכנסת, היועצת המשפטית תציג את התיקונים שאנחנו רוצים להכניס בחקיקה, וככל שיהיו הסתייגויות נוספות מעבר לזה, אנחנו נראה מה אנחנו כן מצליחים ומה אנחנו לא מצליחים להכניס בתוך החוק הזה.

עודד פורר: אני רק רוצה להזכיר ולדייק: בנושא של האישור של אותם 500 שקלים מענק, שנדרש לגביו אישור של ועדת העבודה והרווחה הקבועה, מה שאין עכשיו – ככל הנראה בחוק אחר שאמור להגיע הלילה למליאה, נתקן במהלך האישור שלו תיקון שאומר שוועדת הכספים הזמנית תחליף במצב כזה, בצוק העיתים, את ועדת העבודה והרווחה הקבועה, וכך נוכל לקדם את העניין הזה.

עודד פורר: היועצת המשפטית, את ערוכה להקריא את הדברים?

שגית אפיק: אם אני מבינה נכון אנחנו מדברים על שלושה תיקונים, ואני שמה כרגע בצד את התיקון של ועדת העבודה והרווחה, שלגביו נשמע אם הם מתכוונים להביא חוק, ואם לא, נראה מה אפשר להציע.

שגית אפיק: התיקון הראשון זה תיקון למצב של תקציב של אחד ל-12.

שגית אפיק: זה סוג של דיווח ושקיפות.

שגית אפיק: "הוצאות הממשלה הצפויות והמתוכננות בתקופה בה חלות הוראות סעיף 3ב לחוק יסוד: משק המדינה, יפורסמו באופן מפורט באתר משרד האוצר; פרסום כאמור יכלול גם פירוט של ההוצאות לעניין הוצאות משרד הביטחון", ואפשר שהפירוט הזה יונח בוועדה המשותפת לוועדת תקציב הביטחון.

שגית אפיק: זה התיקון הראשון, סעיף דיווח כללי.

שגית אפיק: אני עוברת לתיקון השני.

שגית אפיק: אנחנו מבינים שהתוכנית שנאמרה כאן תהיה מאושרת בממשלה מחר, ולכן הסעיף השני אומר שלאחר אישור של סכומי התוכנית הכללית, ידוּוח לוועדת הכספים מידי חודש על הוצאת הכספים ועל אופן היישום בפועל.

שגית אפיק: שוב, זו הוראה של דיווח.

שגית אפיק: הסעיף השלישי, שהוא הסעיף שיש לו גם שיניים, הוא הסעיף שמדבר על אותה העברה תקציבית.

שגית אפיק: כל שינוי שייעשה בשיעור של 15% מהסכומים שדוברו כאן יחייב את אישור ועדת הכספים.

שגית אפיק: זה סעיף שדומה לסעיף 11 לחוק יסודות התקציב, שמדבר על העברה תקציבית.

שגית אפיק: הוא אומר שכל שינוי בשיעור של 15% באחד מהסכומים המפורטים יחייב את אישור ועדת הכספים.

שגית אפיק: הסכומים שנאמרו כאן הם: הוצאה ישירה לצורכי בריאות, ביטחון פנים, רווחה – סך של 11 מיליארד ש"ח; שיפוי הביטוח הלאומי – סך של 3.8 מיליארד ש"ח; סיוע לעצמאים ולעסקים – סך של 9 מיליארד ש"ח; האצה ופתרונות אשראי, שזה הייטק, תשתיות, דיגיטציה ואסטרטגיית יציאה – סך של 7 מיליארד ש"ח; ארנונה – סך של 2.6 מיליארד; סיוע משרד הכלכלה ומשרד העבודה ו... יש עוד משהו?

שלמה קרעי: התאמת העסקים להנחיות משרד הבריאות.

שגית אפיק: 0.8 מיליארד.

שגית אפיק: וכל שינוי שירצו לעשות בשיעור של 15% באחד מהסכומים האלה, יצטרכו לחזור עליו לוועדת הכספים לקבל את האישור של הוועדה, אישור בהצבעה.

אורית פרקש הכהן: שגית, זאת רשימה סגורה?

עודד פורר: שי, מה לגבי הנושא של הרופאים שדיברנו עליו?

שי באב"ד: ציון חגי צריך להרים אליך טלפון ולהגיד לך שהאירוע הזה סגור.

שי באב"ד: זה מה שהבטיח לי הממונה על השכר, ואם לא – זה ייחתך.

שי באב"ד: הבטחתי לך, ולכן אני אחתוך את זה.

שי באב"ד: מה שסיכמנו, סיכמנו.

אוסאמה סעדי: שגית, בסעיף 2 את מדברת על חובת דיווח.

אוסאמה סעדי: האם אין חובה לאשר את ההעברות מראש בוועדת הכספים?

שגית אפיק: את הסכומים האלה?

שגית אפיק: אנחנו מכניסים אותם לחוק, זה כאילו אישרת להם תקציב.

עודד פורר: אתם צריכים להבין שמה שאנחנו עושים פה זה לאשר תקציב.

עודד פורר: אלה הם הסעיפים של התקציב.

עודד פורר: בתוך הסעיפים האלה המשרדים מתנהלים כפי שהם מתנהלים בשנת תקציב רגילה, וככל שהם רוצים לעשות שינויים בתקציב - - -

מיקי לוי: מי שיש לו 100 מיליון לתמיכה באימהות חד-הוריות לדוגמה, הוא מבצע את החלוקה כמו שהוא רוצה.

מיקי לוי: בעצם עכשיו יש מסגרת - - -

עודד פורר: כמו שינויים בתקציב.

עודד פורר: באים לפה.

מיקי לוי: לפי החלוקה של הסעיפים אין אפשרות - - -

עודד פורר: אין כסף קואליציוני.

שגית אפיק: כן, כי כתבנו לאיזה צרכים הכסף הולך.

מיקי לוי: והוא לא יכול לקחת את זה לצרכים קואליציוניים?

שגית אפיק: לא, כי הכנסנו את השימושים.

מיקי לוי: בסדר, אני באתי על סיפוקי.

שגית אפיק: תראו, כל הדבר הזה שאנחנו עושים הוא חריג.

שגית אפיק: אנחנו מכניסים את זה בחקיקה עוד לפני שזה עבר ממשלה.

שגית אפיק: אבל זה המצב.

עודד פורר: אני חוזר, אלו שינויים שהם לא סטנדרטיים, גם מבחינת הרצונות של הממשלה.

עודד פורר: הממשלה הייתה מאוד שמחה שניתן לה קרט בלנש, "הינה הסכום, תעשו מה שאתם רוצים".

עודד פורר: אנחנו עושים הפוך – מאשרים פה את חלוקת הסכומים עוד לפני שהיא אושרה בממשלה.

עודד פורר: אני חושב שזה צעד מאוד חשוב ביכולת שלנו לפקח בהמשך.

עודד פורר: מצד שני, אנחנו לא עוצרים את התוכנית שהממשלה רוצה לקיים ואת היכולת שלה לצאת לדרך.

עודד פורר: אוסאמה, בבקשה.

אוסאמה סעדי: אנחנו מסכימים כמובן להצעות של היועצת המשפטית, אבל אני הייתי מוסיף תיקון רביעי: להסמיך את ועדת הכספים הזמנית לפעול במקום ועדת העבודה והרווחה הקבועה.

עודד פורר: יכול להיות שנגיע לזה.

שגית אפיק: ככל שהם לא יביאו - - -

אוסאמה סעדי: אבל זה חוסך את זה.

שגית אפיק: אין בעיה, ננסח את זה.

אוסאמה סעדי: אני מזכיר לך, שגית, שעשינו את זה - - -

שגית אפיק: לא עשינו את זה בחוק קמיניץ.

שגית אפיק: אני רוצה להסביר שהתיקון לחוק קמיניץ בדיון של ועדת הכספים הזמנית נכנס בחוק ההתפזרות, שהוא חוק רגיל.

שגית אפיק: זה לא נכנס בחוק יסוד.

שגית אפיק: להחליף את ועדת העבודה והרווחה בחוק יסוד זה טיפה יותר מורכב.

שגית אפיק: לכן, אם הממשלה יודעת להביא חוק רגיל הלילה, זה נראה לי הדבר הנכון יותר מאשר להכניס את זה בחוק יסוד.

שגית אפיק: אם לא – ננסה לחשוב על פתרון יצירתי ולפתור את העניין כאן.

שגית אפיק: אבל אני חושבת שכדאי קודם לתת להם את הכמה דקות האלה כן לנסות להביא משהו אחר.

אוסאמה סעדי: אין בעיה.

עודד פורר: ככל שחברי הכנסת מוכנים להסיר את ההסתייגות שלהם לאור הסיכומים האלה - - -

מיקי לוי: יש סיכומים מצוינים.

מיקי לוי: אני מודיע לכולם להוריד את ההסתייגויות, זה סיכום מצוין, יהיה פיקוח.

עודד פורר: שנייה, מיקי.

עודד פורר: החברים בחדר השני, אתם מוכנים לניסוחים שתעשה היועצת המשפטית?

מיכאל ביטון: כן.

שלמה קרעי: כן, מוכנים.

עודד פורר: וגם תסירו את ההסתייגויות שלכם?

שלמה קרעי: אין לנו שום הסתייגויות כאן בחדר הזה.

קטי קטרין שטרית: אני גם רוצה להגיד לפרוטוקול שאין לי הסתייגויות.

קטי קטרין שטרית: מישהו מפיץ שלקטי שטרית יש הסתייגויות.

מיכאל ביטון: היו הסתייגויות שלי.

עודד פורר: חברים, אני מבקש - - -

אחמד טיבי: אנחנו לא מורידים שום הסתייגויות, אנחנו מוסיפים הסתייגויות.

אחמד טיבי: אני מוסיף בשם הרשימה המשותפת אלף הסתייגויות.

אחמד טיבי: אלף הסתייגויות.

עודד פורר: למה?

עודד פורר: מה קרה?

אחמד טיבי: יש שתי נקודות שאנחנו לא מקבלים אותן.

קריאות: מה הן?

קריאות: תגיד.

עודד פורר: אנחנו נצא לניסוחים ונחדש את הדיונים.

עודד פורר: הדיון יתחדש בשעה 23:35.

עודד פורר: אנחנו מחדשים את הדיון.

עודד פורר: היועצת המשפטית, בבקשה.

שגית אפיק: אני מקריאה את התיקונים.

שגית אפיק: עמ' 3 למטה, מסומן בקו, פסקה (א2)(1): "אישרה הממשלה את סכומי התוכנית הכללית, תדווח לוועדת הכספים של הכנסת מדי חודש על אופן הוצאת הכספים ועל היישום בפועל של השימושים המתוכננים לפיה".

שגית אפיק: זה דיווח הכי פשוט של מה היא עשתה עם הכסף, איך היא הוציאה אותו מדי חודש.

שגית אפיק: אין בזה שיניים, זה מאוד פשוט, דיווח בלבד.

שגית אפיק: אסי, אתם רוצים להשאיר את ההגשה לממשלה?

שגית אפיק: אני לא שיניתי לכם, זה עניין שלכם.

אסי מסינג: אני ממש מבקש שיהיה לי רגע נוסח מול העיניים כדי שאני אוכל להתייחס.

קריאות: - - -

עודד פורר: הינה, קיבלתם את הדפים.

עודד פורר: שלמה, אני מבקש שתדאג שיהיה שקט בחדר השני.

עודד פורר: אנחנו לא רואים אתכם כרגע, אבל אנחנו שומעים אתכם.

עודד פורר: זה לא פשוט לנהל דיון בצורה הזאת, תנו ליועצת המשפטית להוביל את זה מבחינת הקריאה.

עודד פורר: כרגע אנחנו נמצאים בעמ' 4.

עודד פורר: אם יהיו הערות, אם מישהו ירצה לדבר, תעדכן אותי.

אחמד טיבי: קרעי, זה התפקיד הבכיר ביותר שתקבל אי-פעם בחיים.

שלמה קרעי: טיבי, תסתכל על עצמך במראה, אתה יודע שזה מה שיקרה איתך.

שגית אפיק: אסי, אני מעדכנת אותך שהקראתי את פסקה (א2)(1) בעמ' 3 למטה.

אסי מסינג: לאור התיקון שצריך לעשות כאן, צריך לתקן אותה, מכיוון שאין כבר משמעות לאישור מחר של התוכנית הכללית.

שגית אפיק: בדיוק בגלל זה שאלתי אותך.

שגית אפיק: אתה רוצה להוריד את פסקאות (2) ו-(3)?

שגית אפיק: לא רציתי לתקן לך, כי זה עניין של הממשלה.

עודד פורר: שי, צא החוצה, דבר איתו בחוץ.

שי באב"ד: אבל לא דיברתי.

עודד פורר: צא החוצה, תצאו שניכם החוצה.

שי באב"ד: אני לא דיברתי.

עודד פורר: חברים, יש לי אפס סבלנות עכשיו.

עודד פורר: אם עוד פעם אחת תדבר באמצע הדיון עם אחד מחברי הכנסת, אתה תצא החוצה.

עודד פורר: זאת הייתה אזהרה אחרונה.

שי באב"ד: אבל אני לא דיברתי.

עודד פורר: זה כמו בגנון.

עודד פורר: אתה מנכ"ל משרד האוצר.

שי באב"ד: היא קראה לי כי היא התחילה לשאול שאלה, לא דיברתי מילה.

שגית אפיק: אסי, אתה רוצה לתקן את פסקה (3)?

שגית אפיק: כי היא כבר לא רלוונטית.

אסי מסינג: אנחנו חושבים רגע, מאחר שהדברים הללו לא הוצגו בפני הממשלה.

אסי מסינג: מה שאפשר אולי להשאיר זה את ההוראה בדבר התוכנית המפורטת ולא התוכנית הכללית.

שגית אפיק: זאת אומרת שאתה מציע להגיד בפסקה (2), עמ' 3 למטה: הממשלה תניח על שולחן הכנסת את התוכנית המפורטת.

אסי מסינג: כן.

אסי מסינג: ואז צריך לעשות חיבורים, "ביחס לשימושים המתוכננים בסכומים המפורטים".

אסי מסינג: מה שתעשו בהמשך למעשה.

אסי מסינג: זאת התוספת למעשה.

שגית אפיק: בסדר, קיבלתי.

שגית אפיק: אני עוברת לעמ' 4.

שגית אפיק: אתה רוצה להשאיר את פסקה (3) לגבי האישור שלכם בממשלה?

שגית אפיק: או שהיא כבר לא רלוונטית לכם?

אסי מסינג: אישור בממשלה?

אסי מסינג: לא.

אסי מסינג: אנחנו נעשה מנגנון של אישור בתקציב - - -

שגית אפיק: אז אתה לא צריך את זה בחוק.

אסי מסינג: כן.

אסי מסינג: אם אנחנו רוצים לדווח לממשלה אז אנחנו מדווחים.

שגית אפיק: אז אתם לא צריכים את זה בחוק הזה.

שגית אפיק: אז אני מורידה את פסקה (3) בעמ' 4.

שגית אפיק: עכשיו יש את השינוי התקציבי.

שגית אפיק: "שר האוצר יביא לאישורה של ועדת הכספים של הכנסת כל שינוי בשיעור העולה על 15% באחד ממרכיבי התוכנית כמפורט להלן:", ועכשיו אנחנו עוברים לעמוד הבודד שיש לכם.

שגית אפיק: אני אקריא אותו, ואתה תתקן אותי כמו שאתה רוצה.

אסי מסינג: רגע, אני רוצה להבין.

אסי מסינג: אלה למעשה הסעיפים של התוכנית?

אסי מסינג: זה מה שאת מאשרת פה?

שגית אפיק: כן.

אסי מסינג: "מרכיבי התוכנית כמפורט להלן לצורך יישום.

אסי מסינג: .." – חסר פה החיבור לקופסת הקורונה, החיבור ל-(2).

אסי מסינג: מבחינת הנוסח זה גם צריך להיות כמו שינוי תקציבי.

אורית פרקש הכהן: אבל אסי, זה סעיף קטן בתוך קופסת הקורונה.

אסי מסינג: אבל למעשה זה שינוי מסעיף לסעיף.

אסי מסינג: אנחנו לא מדברים כרגע על שינויים בכלל.

אסי מסינג: להסיט כסף מבריאות לשיפוי הביטוח הלאומי או למטרות אחרות - - -

אורית פרקש הכהן: גם על שינויים בכלל.

אסי מסינג: מה שאנחנו מבקשים לעשות זה שינוי ממטרה אחת למטרה אחרת בתוכנית, כלומר ממרכיב אחד בתוכנית למרכיב אחר בתוכנית, בשיעור שעולה על 15% מכל אחד מהמרכיבים.

שגית אפיק: זה מה שכתוב.

שגית אפיק: "שינוי בשיעור העולה על 15% באחד ממרכיבי התוכנית".

אסי מסינג: רק צריך להיות ברור שזה שינוי תקציבי, שינוי של הסכומים.

שגית אפיק: בסדר.

שגית אפיק: אז אפשר להגיד "שינוי בסכומים בשיעור העולה על 15% מאחד ממרכיבי התוכנית כמפורט להלן:".

שגית אפיק: את המרכיבים יש בעמוד הנפרד, ואני אקריא אותו עם השינויים שהתבקשו, ואתה תתקן את המספרים כמו שאתה רוצה: בריאות, רווחה, סדר ציבורי ומענה מיידי למשרדי הממשלה – סך של 11 מיליארד ש"ח.

אסי מסינג: ירדה המילה "חיסון"?

שגית אפיק: כן.

שגית אפיק: אלה הכותרות שאתם ביקשתם.

שאול מרידור: אין בעיה.

שגית אפיק: אני אקריא שוב.

שגית אפיק: בריאות, רווחה, סדר ציבורי ומענה מיידי למשרדי הממשלה – סך של 11 מיליארד ש"ח; שיפוי הביטוח הלאומי – "לרבות מענק פסח" ירד – בסך של 3.8 מיליארד שקלים חדשים; מענק לעצמאים ולעסקים – 9 מיליארד ש"ח.

אסי מסינג: רגע, בחלק הקודם צריך להוסיף את המילה "המוסד".

אסי מסינג: "המוסד לביטוח הלאומי".

עודד פורר: השאלה אם זה "מענק" או "סיוע" לעצמאים?

שגית אפיק: אפשר "מענק וסיוע".

שגית אפיק: מענק וסיוע לעצמאים ולעסקים – 9 מיליארד.

שגית אפיק: ואז "מענק לעסקים", שמופיע למטה, על סך 6 מיליארד, יורד, כי חיברנו אותם.

שגית אפיק: מימון הכשרות – כרגע זה 200 מיליון.

שגית אפיק: סיוע למגזר השלישי – 200 מיליון.

שגית אפיק: אתה רוצה לחבר?

שי באב"ד: אני רוצה לחבר את "הכשרות" ואת "מגזר שלישי" ל"סיוע באמצעות משרד הכלכלה".

שי באב"ד: כל זה יהיה ביחד 800 מיליון שקל.

שגית אפיק: מימון הכשרות, סיוע למגזר שלישי - - -

שי באב"ד: וסיוע באמצעות משרד ה - - -

עודד פורר: אמרת שזה סיוע לעסקים קטנים.

שי באב"ד: אלה כלים לסיוע לעסקים קטנים.

אורית פרקש הכהן: אבל הסיוע בעזרת משרד הכלכלה הוא לא רק הכשרה.

עודד פורר: אני מציע שזה יהיה סיוע לעסקים קטנים.

קריאות: - - -

עודד פורר: אני חייב להסביר משהו לחברי הוועדה.

עודד פורר: הנושא של המענק לעצמאים צריך בכל מקרה להגיע בחקיקה לוועדה.

עודד פורר: זה כבר לא יכול לעבור בתקנות שעות חירום - - -

אורית פרקש הכהן: שתי הפעימות?

עודד פורר: פעימה אחת כבר עברה, הפעימה השנייה חייבת להגיע לוועדה בחקיקה, גם על פי הנחיות היועץ המשפטי לממשלה.

מיקי לוי: בסדר, סגור.

מיקי לוי: ש לי שאלה.

מיקי לוי: למה שיניתם את "ביטחון פנים" ל"סדר ציבורי"?

מיקי לוי: מישהו יכול להסביר לי את הדקויות האלה?

עודד פורר: אגף התקציבים, בבקשה.

שאול מרידור: "סדר ציבורי", ברור שזה בעיקר משטרה.

שאול מרידור: זאת התשובה.

שאול מרידור: זה בעיקר בט"פ.

שאול מרידור: זה יכול להיות למשל כיבוי אש, זה יכול להיות שב"ס, יכול להיות כל מיני דברים.

שאול מרידור: אפשר גם לכתוב "המשרד לביטחון פנים".

עודד פורר: אתה רוצה את שניהם?

עודד פורר: שנכתוב "ביטחון פנים וסדר ציבורי"?

מיקי לוי: כן.

שי באב"ד: אפשר לשים את שניהם, זה לא כזה קריטי.

שי באב"ד: אני מקבל את מה שהיו"ר אמר.

שי באב"ד: הכשרות, מגזר שלישי וסיוע לעסקים – סך הכול - - -

עאידה תומא סלימאן: למה הכשרות למגזר השלישי?

עודד פורר: זה לא הכשרות למגזר השלישי.

עודד פורר: זה הכשרות מקצועיות - - -

עאידה תומא סלימאן: למה שזה לא יהיה בנפרד?

עודד פורר: אני אסביר לחברי הוועדה.

עודד פורר: מדובר בחוק יסוד.

עודד פורר: אנחנו מכניסים לממשלה סכום של 200 מיליון שקל, שבתוך מסגרות של עבודת הממשלה הוא לא סכום ענק.

עודד פורר: אנחנו לא רוצים שעל כל שינוי של 15%, כלומר על כל שינוי של 30 מיליון שקל, הוא יצטרך לבוא לפה.

עודד פורר: אנחנו רוצים שהם יעבדו יותר בחופשיות בעניין הזה.

עודד פורר: מה שכן, דווקא בגלל הסכום הקטן, אני רוצה התחייבות שלך בפני הוועדה שהסכום למגזר השלישי לא יפחת מ-200 מיליון שקל.

שאול מרידור: קיבלת.

שי באב"ד: קיבלת.

עאידה תומא סלימאן: כן, שהסכומים האלה לא יתחילו להתנייד בתוך הסעיף.

שאול מרידור: עודד, הערה.

שאול מרידור: לגבי עסקים קטנים, תכתבו גם "בינוניים", כי זה באמצעות הרשות לעסקים קטנים ובינוניים.

עודד פורר: נכתוב "סיוע באמצעות הרשות לעסקים קטנים ובינוניים".

שאול מרידור: אבל לא רציתם "באמצעות".

שגית אפיק: אז "סיוע לעסקים קטנים ובינוניים".

עודד פורר: בסדר.

שי באב"ד: אז כל זה ביחד זה 800.

קרן ברק: רגע, זה עצמאים ועסקים קטנים, נכון?

עודד פורר: לא.

עודד פורר: זה יהיה מימון הכשרות מקצועיות - - -

אורית פרקש הכהן: ה-200 מיליון זה להכשרות למגזר שלישי?

עודד פורר: לא, לא, חברים, אני מדייק: הכשרות מקצועית, סיוע למגזר השלישי, סיוע ל - - -

קרן ברק: לעצמאים ועסקים קטנים.

שי באב"ד: לא, זה לא עצמאים ועסקים קטנים.

שגית אפיק: יש לך בשורה למעלה את הסיוע לעצמאים.

עודד פורר: העצמאים זה סיוע אחר, זה 2.6 מיליארד שקל.

שאול מרידור: זה ההבדל בין כלים ממשלתיים שניתנים כסיוע, לבין מענקים לעצמאים ולעסקים.

שאול מרידור: זה סיפור אחר.

קרן ברק: עודד, יש משהו לחינוך?

 << דובר >> אלון מסר: יש דברים של למידה מרחוק - - -

קריאות: - - -

עודד פורר: זה נמצא ב-11 מיליארד.

 << דובר >> אלון מסר: יכול להיות שבמגזר השלישי - - -

עודד פורר: לא, המגזר השלישי זה לא חינוך.

עודד פורר: אתה רוצה להכניס "חינוך" בתוך ה-11 מיליארד?

עודד פורר: אני חושב שזה מיועד למענה מיידי למשרדי הממשלה, וזה יכול להיות גם משרד החינוך, אבל זה לא סיוע כחינוך, זה סיוע - - -

קריאות: - - -

קטי קטרין שטרית: היושב-ראש, אני מומחית למגזר השלישי.

קטי קטרין שטרית: מגזר שלישי זה כל 3,000 העמותות שאושרו על ידי משרד ה - - -

שאול מרידור: שגית, את יכולה להמשיך?

אוסאמה סעדי: אני מציע שבסעיף הראשון יהיה "בריאות, ביטחון פנים, רווחה" ולהוסיף גם - - -

אורית פרקש הכהן: שנייה, אני רוצה לומר משהו לפרוטוקול.

אורית פרקש הכהן: חשוב לי להבהיר: בהכול כתוב "שר האוצר יביא" או "יגיש".

אורית פרקש הכהן: כלומר, הדברים האלה שיגיעו אלינו הם בעצם במנגנון אישור רגיל של ועדת הכספים, שמגיע הממונה על התקציבים ומבקש אישור לשינויים, נכון?

שאול מרידור: כן.

אורית פרקש הכהן: זה נוסח מקובל להשתמש בשפה כללית של "שר האוצר"?

עודד פורר: זה לא שפה כללית, שר האוצר הוא זה שמגיש את זה.

אורית פרקש הכהן: בסדר, רק רציתי לדעת שזה מנגנון רגיל של אגף התקציבים, שמגיעים ומסבירים את הדברים.

שאול מרידור: זה כמו פנייה תקציבית רגילה, אורית.

אורית פרקש הכהן: תודה.

שגית אפיק: אני ממשיכה ברשימה.

שגית אפיק: הנחות בארנונה – סך של 2.6 מיליארד שקלים חדשים.

שגית אפיק: עלות תקציבית של פתרונות אשראי – 2.25 מיליארד שקלים חדשים.

שגית אפיק: האצה – הייטק, תשתיות דיגיטציה ותוכנית יציאה מהמשבר – סך של 5.1 מיליארד שקלים חדשים.

שאול מרידור: סליחה, שגית, זה 4.7 מיליארד, לא 5.1 מיליארד.

שאול מרידור: זה בגלל שהוספנו 0.4 למענקים שלמעלה.

שגית אפיק: אוקיי, אז זה 4.7. והאחרון: מטרות אחרות – 0.

שגית אפיק: למה לקרוא לסעיף הקודם האצה?

שגית אפיק: אין לכם שם אחר?

שגית אפיק: זה קצת מוזר "האצה".

אורית פרקש הכהן: שגית, "יביא לאישורה" – זה ברור שזה בכפוף לאישור?

עודד פורר: אפשר להגיד "כל שינוי בשיעור העולה על 15% באחד ממרכיבי התוכנית כמפורט להלן, יובא לאישור ועדת הכספים על ידי שר האוצר".

שגית אפיק: בסדר, אין בעיה.

אסי מסינג: סליחה, חשוב שיהיה כתוב "באחד מרכיבי התוכנית מאחד לשני", הדבר הזה חייב להיות כתוב.

אסי מסינג: שינוי בין רכיבי התוכנית.

שגית אפיק: איזה שינוי אחר אתה יכול לעשות, אסי?

שגית אפיק: אם אתה מגדיל את המענק לעצמאים, מאיפה זה יבוא?

אסי מסינג: אז אני מבקש לכתוב את זה במפורש.

שגית אפיק: אני רוצה להבין למה.

אורית פרקש הכהן: אבל אם זה לא על חשבון סעיף אחר, זה לא מגיע אליך.

אורית פרקש הכהן: מה פתאום.

עודד פורר: אסי, בשום פנים ואופן לא.

שלמה קרעי: שגית, ככה הוא יכול לקחת מהתקציב הרגיל.

אסי מסינג: לא, אני אסביר.

אסי מסינג: אם למשל לא מנצלים את הסעיף הזה עד הסוף אז לא צריך לחזור לוועדה.

אסי מסינג: צריכות להיות הסטות בין הסעיפים, כמו בסעיף של שינוי תקציבי.

איציק שמולי: אבל יכול להיות שנרצה להוסיף לבריאות כסף מהתקציב הרגיל.

אסי מסינג: אבל זה לא רלוונטי לפה.

אסי מסינג: לכן זה צריך להיות בין הרכיבים.

אסי מסינג: אם אני הסטתי מה-400 מיליארד שקל לפה - - -

עודד פורר: לא, לא, לא.

אסי מסינג: למה לא?

עודד פורר: ככה.

שאול מרידור: עודד, אני אסביר למה אנחנו התכוונו.

שאול מרידור: כבר עכשיו אנחנו תקצבנו מיליארדים לא מעטים בתוך התקציב הרגיל, ואנחנו נמשיך לעשות את זה.

שאול מרידור: מה שבא לפה זה התקציב העודף, התקציב שמעבר ל-400.

שאול מרידור: אנחנו רוצים שלא יצא מצב שאם אני מביא כסף למשל מהמשרד לשוויון חברתי כדי להוסיף לבריאות משהו שלא קשור לתוכנית הזאת אבל כן קשור לקורונה, אני אצטרך להגיע לפה.

שאול מרידור: זו לא הכוונה, נכון?

אסי מסינג: אנחנו במנגנון של שינוי בין סעיפים.

שי באב"ד: אם משרד התיירות לא מתפקד כרגע ואני לוקח כסף לבריאות - - -

שגית אפיק: אבל זה לא מצב של "רכיב מרכיבי התוכנית הזאת".

שגית אפיק: השינוי של ה-15% נוגע לרכיבים האלה.

שי באב"ד: אז זה צריך להיות מובהר - - -

שאול מרידור: שגית, יש בעיה אם נכתוב "בין הרכיבים של תוכנית זו"?

שאול מרידור: למה אתם מרגישים שזה מצמצמם?

אורית פרקש הכהן: כן, יש בעיה, כי זה לא רק הסטות.

אורית פרקש הכהן: שאול, מה אם פתאום סעיף אחד מהרשימה הזאת מתנפח פי שלושה?

אורית פרקש הכהן: האם נראה לך סביר שעל 15% הסטה בתוך התוכנית כן באים אלינו, אבל סעיף שמתנפח מבחוץ לא דורש אישור ועדת הכספים?

שאול מרידור: אני מסכים איתך, אבל - - -

אורית פרקש הכהן: אנחנו הרי נהיה ענייניים, אנחנו לא באים לקלקל.

שאול מרידור: רגע, אני אסביר - - -

עודד פורר: אני אשאל אותך שאלה.

עודד פורר: מה אם הוא מצטמצם בשליש כדי להעביר את זה לסעיף אחר שהוא לא בתוך התוכנית הזאת?

שאול מרידור: על זה אני חייב לבוא אליך, כי שיניתי ב-15%.

אורית פרקש הכהן: לא, עודד צודק, זה לא הסטה.

עודד פורר: זה לא הסטה בין הרכיבים.

שאול מרידור: אין בעיה שתכתוב "בין הסעיפים, ומהתוכנית", לא זה מה שמפריע לי, אני רק אומר לך מה קורה בפועל.

שאול מרידור: בפועל אנחנו מוסיפים כסף מהתקציב.

שאול מרידור: שגית, מבחינתי אין בעיה שתכתבו "בין הסעיפים, ומהתוכנית", אין לי כוונה להוציא מפה כסף לדברים אחרים.

שגית אפיק: מה זה "מהתוכנית"?

שאול מרידור: אורית מדברת על מצב שאני אקח כסף מהתוכנית לטובת דברים אחרים.

שאול מרידור: אז אני אומר מראש שאין לי שום כוונה לקחת ממנה.

אורית פרקש הכהן: לא, נניח שפתאום הממשלה רוצה להגדיל סעיף אחד פי שלושה.

שלמה קרעי: אורית, היא יכולה להגדיל מהתקציב הרגיל, אין שום בעיה.

שאול מרידור: חבר'ה, אנחנו מוציאים בבריאות יותר מ-70 מיליארד שקל שלא נמצאים פה.

שאול מרידור: אתם מבינים שחלק מה-70 מיליארד האלה הם לקורונה, בהגדרה?

שאול מרידור: אני רק אומר לכם את העובדות.

שאול מרידור: תקציבה של מערכת הבריאות הוא בערך 70 מיליארד שקל, והוא לא נמצא בתוכנית הזאת.

שאול מרידור: רובו מופנה לקורונה.

שאול מרידור: אתם מבינים את זה, נכון?

אורית פרקש הכהן: כן, ברור, אין בזה ספק.

שאול מרידור: בסדר, כדי שלא יובן בטעות שאני מגיע על דבר כזה.

שלמה קרעי: היושב-ראש, אפשר להוסיף את מה שביקשת, "שינויים בין הסעיפים או שינויים מסעיף מסוים לסעיף מחוץ לתוכנית".

עודד פורר: אז שיהיה "שינוי בין הסעיפים ושינוי מחוץ לתוכנית".

קריאות: - - -

אורית פרקש הכהן: עודד, אתה כותב עכשיו הסדר שלילי.

אורית פרקש הכהן: שגית, את יודעת מה זה אומר.

אורית פרקש הכהן: זה אומר שסיטואציות שלא מנויות פה ככפופות לאישור – לא יבואו לאישור.

שלמה קרעי: אורית, את מנסה להקשות על ההעברה של החוק הזה?

שלמה קרעי: נו, באמת.

אורית פרקש הכהן: בכלל לא, אני פשוט לא מבינה על מה הוויכוח.

קטי קטרין שטרית: הבדיחה היא שאבי ניסנקורן מאשים את מיקי זוהר עכשיו.

עודד פורר: קטי, תודה.

קטי קטרין שטרית: לא, זה מוגזם, באמת.

עודד פורר: קטי, תודה.

מיכאל ביטון: קטי, כל הליכוד פה במשכן כדי להצביע...

עודד פורר: סליחה, קטי, מיכאל, תודה.

קטי קטרין שטרית: לא, ברצינות, אורית, תפסיקו עם זה.

עודד פורר: בסדר, הכוונה ברורה, בואו נמשיך.

אורית פרקש הכהן: קטי, אנחנו בונים כאן מסגרת - - -

קטי קטרין שטרית: אתם לא בונים, אתם מבלבלים עכשיו את המוח.

עודד פורר: חברת הכנסת קטי שטרית, תודה.

שגית אפיק: אנחנו עוברים לתיקון סעיף 3ב, עמ' 4 למטה.

שגית אפיק: "בסעיף 3ב לחוק היסוד, אחרי סעיף קטן (ב) יבוא: "(ב1) הוצאות הממשלה הצפויות והמתוכננות לפי סעיף זה יפורסמו באתר משרד האוצר באופן מפורט; פירוט ההוצאות לעניין משרד הביטחון והגופים הביטחוניים יונח על שולחן הוועדה המשותפת של ועדת הכספים וועדת החוץ והביטחון כמשמעותה בסעיף 18 לחוק יסודות התקציב"".

שגית אפיק: זה תיקון שכשיש תקציב של אחד ל-12 ייעשה פרסום באתר משרד האוצר, כדי שתהיה שקיפות לגבי איך מתנהל התקציב הזה.

עודד פורר: אפשר להוסיף פה "וידוּוח לוועדה"?

שגית אפיק: כן.

שגית אפיק: "שר האוצר ידווח לוועדת הכספים של הכנסת אחת לחודש - - -

יוגב גרדוס: אבל יש מקרים שאין ועדה כשאין תקציב, אז צריך לשים לב לזה.

שגית אפיק: ברוב המקרים.

שגית אפיק: אבל יכול להיות שתהיה ועדת כספים זמנית.

יוגב גרדוס: ומה הוא עושה אם אין ועדה?

עודד פורר: אין דבר כזה, זה מצב שיכול לקרות בין שבועיים לשלושה.

שגית אפיק: ועדה זמנית תמיד יש.

מיקי לוי: אפשר לכתוב "למעט...".

עודד פורר: לא, לא צריך לכתוב, הרי תמיד יש ועדה.

מיקי לוי: זמן בחירות.

מיקי לוי: זה המצב היחידי שאין.

שגית אפיק: גם אז יש.

עודד פורר: הפעם היחידה שאין זה מרגע שנבחרה כנסת חדשה ועוד לא הושבעה.

עודד פורר: זה לוקח לכל היותר שבועיים.

עודד פורר: מבחינתי אפשר להצביע.

עודד פורר: חברים, אנחנו רוצים להצביע.

עאידה תומא סלימאן: למה לא הייתה התייחסות להסתייגויות האחרות?

עודד פורר: אני רוצה להגיד כמה מילים על ההסתייגויות ועל מה שסוכם פה בנושאים נוספים.

עודד פורר: קודם כול, בנושא התקציב לחיילים בודדים, סוכם שהדבר הזה יינתן והנושא הזה ייפתר ולא יישארו חיילים בודדים שהיה להם תקציב קודם ועכשיו אין להם תקציב.

עודד פורר: יש הבטחה של משרד האוצר בעניין.

עודד פורר: לגבי הרופאים, ההסתייגות של חבר הכנסת טיבי שהצטרפו אליה כל חברי הכנסת של הוועדה - - -

קטי קטרין שטרית: לא, לא, לא, אני לא הגשתי הסתייגות, אל תקראו לזה הסתייגות.

עודד פורר: אז למעט חברת הכנסת - - -

קטי קטרין שטרית: למעט הליכוד.

עודד פורר: אז למעט הליכוד.

קטי קטרין שטרית: לא צריך להגזים, זאת לא הסתייגות.

קטי קטרין שטרית: אנחנו תומכים בהם ורוצים שישימו לזה לב, אבל לא כהסתייגות.

שלמה קרעי: אין הסתייגות, קטי, משכו את ההסתייגויות.

עודד פורר: חבל שאתם לא מקשיבים עד הסוף, תאמינו לי, יכול להיות שאתם תרצו להצטרך להסתייגות הזאת, שמוסרת ברגע זה בגלל שהגענו להסכמה.

שלמה קרעי: אנחנו איתכם, עודד.

עודד פורר: הגענו להסכמה בין משרד האוצר ושר האוצר, ועדת הכספים וחברי הכנסת של ועדת הכספים לבין ההסתדרות הרפואית.

עודד פורר: ההסכמה אומרת שבתוך שבוע יוצג בפני הוועדה ההסכם לפיו השכר של - - -

עאידה תומא סלימאן: איזו ועדה?

מיכאל ביטון: כספים.

עאידה תומא סלימאן: למה כספים?

עודד פורר: כי זאת הוועדה הסטטוטורית בעניין.

עאידה תומא סלימאן: לא, אלה חוקי עבודה וזה אמור להגיע לוועדת העבודה.

עאידה תומא סלימאן: זה הסכם ולא חוק, ואפשר להעביר אותו בוועדת עבודה ורווחה, ככה היה הסיכום בחוץ.

עודד פורר: לא נעים לי לומר, אבל אם תקום ממשלה השבוע או בשבוע הבא הוועדה הזמנית לענייני רווחה ועבודה לא תהיה קיימת.

עאידה תומא סלימאן: אם לא תהיה קיימת – זה משהו אחר.

עאידה תומא סלימאן: אבל בינתיים היא קיימת.

עודד פורר: ידוּוח לוועדת הכספים ולוועדת הרווחה - - -

עאידה תומא סלימאן: ידוּוח לוועדת העבודה, ואם היא לא תהיה – לוועדת הכספים.

עודד פורר: ידווח תוך שבוע שהשכר של הצוותים הרפואיים בתקופת הבידוד לא נפגע ולא ייפגע.

עודד פורר: אני חושב שחברי הכנסת והממשלה רואים עין בעין את העובדה שהצוותים הרפואיים וכל מי שמסביבם לא צריך להיפגע בתקופת הבידוד.

אופיר כץ: מי שדיברו איתו מדבר גם בשמם של כל הצוותים מסביב – הניקון, האחיות, האחים וכן הלאה?

עודד פורר: כן, הכול.

עודד פורר: חבר הכנסת טיבי, בבקשה.

אחמד טיבי: תודה רבה, אדוני.

אחמד טיבי: אדוני, תוך כדי כך שהיו דיונים התקשר אליי שר האוצר מר משה כחלון והתחייב שתוך שבוע הנושא הזה יוסדר.

אחמד טיבי: הוא נתן הבטחה של שר.

אחמד טיבי: בנוסף, חבר הכנסת אבי ניסנקורן ושי באב"ד, מנכ"ל משרד האוצר, העלו על הקו את יו"ר הר"י פרופ' ציון חגי, והייתה הבנה שבמסגרתה התחייבו לסד זמן של שבוע עד שזה יובא לוועדה.

אחמד טיבי: היה חשוב לי להגיד שיש התחייבות גם של שר האוצר וגם הבנה של יו"ר הר"י, בהשתתפות הוועדה בכללותה, יו"ר הוועדה, אבי ניסנקורן, מנכ"ל משרד האוצר וחברי הכנסת.

עאידה תומא סלימאן: אחמד, אני מבקשת שהנושא הזה יבוא לוועדת העבודה והרווחה, ואם לא תהיה ועדה אז שיעבור לכספים.

עודד פורר: בסדר.

קרן ברק: אבל אי אפשר להגיד דבר כזה.

עודד פורר: חברים, זה לא נכנס לחוק, זה נכנס לפרוטוקול.

שגית אפיק: זאת הצהרה לפרוטוקול, אין שום בעיה.

עודד פורר: חבר הכנסת איציק שמולי, בבקשה.

איציק שמולי: אדוני היושב-ראש, אני רוצה לדווח על עוד הסכמה שהשגנו היום.

איציק שמולי: כפי שאתם יודעים, יש את המענק של ה-500 שקלים לאזרחים הוותיקים.

איציק שמולי: בתוך כל הדבר הזה יש קבוצה מוחלשת במיוחד, של אנשים מבוגרים שהם גם סיעודיים והם גם מקבלי השלמת הכנסה.

איציק שמולי: הסיעודיים מונים בערך 200,000 איש, והקבוצה של אנשים מבוגרים שמקבלים השלמת הכנסה היא בערך 170,000 איש.

איציק שמולי: הם אמורים לקבל 500 שקלים לפי החלטת ראש הממשלה.

איציק שמולי: בדיונים מתמשכים שהיו היום הצלחנו להגיע להסכמה יחד עם האוצר שלשתי הקבוצות המוחלשות האלה יוסיפו עוד 450 שקל לכל קבוצה, כך שהמענק ל-350,000 קשישים מוחלשים במדינת ישראל לא יהיה 500 שקל אלא יהיה 950 שקל.

איציק שמולי: מדובר באנשים שנמצאים גם במחסור חמור, גם בבדידות, גם במצוקה, ואני חושב שראוי שזה יישמע פה בוועדה.

עודד פורר: יישר כוח.

קרן ברק: כל הכבוד.

איציק שמולי: זאת יוזמה משותפת גם של אבי ניסנקורן ועמיר פרץ, ואני רוצה גם להגיד תודה רבה לאוצר, שגילה פה רגישות יוצאת דופן.

איציק שמולי: גם לשר האוצר, גם לשי באב"ד, גם לשאול מרידור וגם לאלון מסר, שהיה איתי בקשר כל היום על הדבר הזה.

איציק שמולי: זה המינימום שאנחנו יכולים לתת להם לקראת החג, ואני מקווה שיהיו עוד בשורות בהמשך.

קטי קטרין שטרית: יש עוד בשורה טובה.

קטי קטרין שטרית: מאיר שפיגלר סימס לי שהוא מעביר את מענק 500 השקלים למשפחות ילדי האומנה.

קרן ברק: כל הכבוד.

עודד פורר: יישר כוח.

קטי קטרין שטרית: כל הכבוד לו.

עודד פורר: תודה.

עודד פורר: אז אפשר להצביע?

עודד פורר: חבר הכנסת קרעי, אתה תספור את האצבעות בחדר השני.

עאידה תומא סלימאן: מה עם ההסתייגויות שהגשתי?

עאידה תומא סלימאן: למה לא מצביעים עליהן?

קריאות: - - -

עודד פורר: חברים, אפשר שקט?

אחמד טיבי: על מה אתה מצביע, אדוני?

עודד פורר: היועצת המשפטית תגיד.

שגית אפיק: נצביע על סעיף 1, שהוא די ארוך.

שגית אפיק: הוא מתחיל בעמ' 1, ממשיך לעמ' 2, בעמ' 3 הקראנו שינויים לסעיף הזה, הוא ממשיך לעמ' 4 למעלה, שגם שם הקראנו שינויים לסעיף הזה.

עודד פורר: הצבעה על סעיף 1, מי בעד?

עודד פורר: מי נגד?

עודד פורר: מי נמנע?

עודד פורר: אושר

עודד פורר: אין מתנגדים ואין נמנעים.

עודד פורר: הסעיף אושר פה אחד.

אורית פרקש הכהן: שגית, לא ברור לי.

אורית פרקש הכהן: אנחנו מאשרים רק שינויים של הסטות או גם שינויים שהם 15%?

שגית אפיק: אנחנו מאשרים כל שינוי בסכום של 15% מהתוכנית שהקראנו.

עודד פורר: כל שינוי ב-15% מהתוכנית שהוקראה יצטרך לבוא לוועדה.

אורית פרקש הכהן: בסדר.

אחמד טיבי: אדוני, הערה לסדר.

אחמד טיבי: חברת הכנסת עאידה מסרה פיזית הסתייגויות לוועדה, עם חתימות.

שגית אפיק: אמרת שמסירים.

אחמד טיבי: היא לא אמרה שהיא מסירה אותן, ולכן אני מבקש להצביע עליהן.

אחמד טיבי: היא רוצה שאם, באופן מפתיע ביותר, זה לא יתקבל אז שזה יישאר - - -

עודד פורר: כמה הסתייגויות יש לה?

שגית אפיק: חבר הכנסת טיבי, אתם תהיו מוכנים להפוך את זה להסתייגויות לדיבור?

שגית אפיק: אחרת אתה מאריך לנו מאוד את הזמן של הניסוח, כי אנחנו נצטרך להכניס גם את ההסתייגויות האלה - - -

אחמד טיבי: הסתייגויות דיבור.

אחמד טיבי: זה על דעתה של עאידה.

אחמד טיבי: נכון, עאידה?

עאידה תומא סלימאן: נכון.

עאידה תומא סלימאן: במיוחד כשמנפנפים הסתייגויות ולא מתייחסים אליהן.

עאידה תומא סלימאן: עשיתם את כל השינויים בלי אפילו להתייחס להסתייגויות האלה.

עודד פורר: אבל אני חייב לומר שדובר פה על כל ההסתייגויות, דובר שהן בהסכמה.

שגית אפיק: דובר שמסירים את ההסתייגויות - - -

עודד פורר: אחמד, אתה רוצה לצאת להתייעצות סיעתית של חמש דקות?

אחמד טיבי: לא, לא צריך התייעצות סיעתית, אלה יהיו הסתייגויות דיבור לרשימה המשותפת.

אחמד טיבי: תודה רבה.

עודד פורר: רשות דיבור.

עודד פורר: תודה.

שגית אפיק: אז עכשיו הצבעה על סעיף 2, שזה התיקון הקבוע לחוק יסוד: משק המדינה.

עודד פורר: סעיף 2, מי בעד?

עודד פורר: מי נגד?

עודד פורר: מי נמנע?

עודד פורר: אושר

עודד פורר: אין מתנגדים, אין נמנעים, הסעיף אושר פה אחד.

עודד פורר: התיקון אושר פה אחד.

עודד פורר: תודה, חברים, סיימנו את הדיון.